Zuğulbadakı pansionatda müvəqqəti məskunlaşan qaçqınlarla görüşdə çıxışı :: Azərbaycan və islam dünyası\nZuğulbadakı pansionatda müvəqqəti məskunlaşan qaçqınlarla görüşdə çıxışı\nƏziz bacılar və qardaşlar! Əziz həmvətənlərimiz! Əziz şuşalılar, xocalılar, laçınlılar, Azərbaycanın gözəl diyarı Qarabağ torpağının sakinləri, o torpaqda yaşamış, böyümüş soydaşlarımız! Hamınızı və sizin simanızda bu gün, bu müqəddəs gündə bütün Azərbaycan xalqını, Azərbaycan vətəndaşlarını xalqımızın böyük bayramı – Qurban bayramı münasibətilə təbrik edirəm, hamınıza səadət və xoşbəxtlik arzulayıram.\nQurban bayramı islam aləminin bizə yadigar qoyduğu müqəddəs bayramdır. Bu bayramı dünyada bütün müsəlmanlar qeyd edirlər. İndi biz milli ənənələrimizi, adətlərimizi, dinimizi, mədəniyyətimizi bərpa etmişik. Azərbaycan xalqı milli azadlığa nail olub, özü öz taleyinin sahibidir. Ulu babalardan, Həzrəti Məhəmməd peyğəmbərdən qalmış müqəddəs kitabımız Qurani-Kərim tərəfindən tövsiyə olunmuş Qurban bayramını bu gün azad və sərbəst şəraitdə qeyd edirik və beləliklə Azərbaycan xalqının həm müstəqilliyini, həm milli azadlığını, həm də öz tarixi ənənələrinə sadiq olduğunu bütün dünyaya bir daha nümayiş etdiririk.\nBayram insanlara həmişə şadlıq, xoş əhval-ruhiyyə gətirir. Ancaq indi xalqımız böyük dərd içərisindədir. Azərbaycan altı ildir ki, Ermənistan tərəfindən hərbi təcavüzə məruz qalaraq, torpaqlarını müdafiə edərək müharibə vəziyyətində və ağır şəraitdə yaşayır. Bu dövrdə Azərbaycan xalqının bir çox övladları, qəhrəman, cəsur oğulları torpağımızı müdafiə edərək şəhid olmuşlar.\nBurada Şuşadan, Laçından, Xocalıdan qaçqın düşmüş soydaşlarımız – bacılarımız, qardaşlarımız, övladlarımız məskunlaşıblar. Bu, xalqımızın ağır şəraitdə yaşadığını göstərir. Ancaq xalqımız nikbindir, başını heç vaxt aşağı tutmayıb, sınmayıb, əyilməyib, heç vaxt diz çökməyib. Ona görə də bu ağır gündə, bəlalı gündə də biz adət-ənənələrimizi unutmuruq, Qurban bayramını qeyd edirik. Şübhəsiz ki, bayramı istədiyimiz kimi, bolluq, əmin-amanlıq şəraitində keçirməyə imkanımız yoxdur. Bunu hamı başa düşür. Ancaq hər birimizin qəlbində dərdlə, qəmlə yanaşı, bayram əhval-ruhiyyəsi, bayram sevinci, nikbinliyi də vardır. Ona görə də mən Qurban bayramı günündə məhz buraya, sizin yanınıza gəlmişəm. Sizinlə, bəlkə də Azərbaycanda ən çox dərd- qəm içində olan insanlarla görüşə gəlmişəm.\nYenə də deyirəm, siz çox əzab-əziyyət çəkmisiniz. İki ildir ki, doğma el-obanızdan, yerinizdən-yuvanızdan didərgin düşmüsünüz. Ata-babalarınızdan qalmış ev-eşiyinizi, var-yoxunuzu itirmisiniz. Mən bilirəm, içərinizdə elə ailə tapılmaz ki, şəhidi, itkisi olmasın. Hamı dərd içindədir. Vətənini, xalqını sevən hər bir azərbaycanlı sizin kimi dərd içərisindədir.\nO cümlədən mən də – sizin qarşınızda durmuşam, sizi təbrik edirəm, ancaq qəlbim dərdlə doludur. Sizin dərdiniz, xalqımızın başına gələn bəlalar mənim də dərdimdir. Bir halda ki, mən xalqın iradəsi ilə Azərbaycan Respublikasının prezidenti seçilmişəm, deməli, mən hamıdan çox dərd çəkməliyəm və çəkirəm (Yerdən səs: Bizim ümidimiz Sizədir). Bacım, mənim də ümidim sizədir, Azərbaycan xalqınadır. Ancaq bilin, əlimdən gələni əsirgəməyəcəyəm ki, sizin ümidinizi, xalqımızın ümidini layiqincə doğruldum. Buna tam əmin ola bilərsiniz.\nBayram günündə hər şeydən əvvəl, torpaqlarımızın, ərazi bütövlüyümüzün, müstəqilliyimizin müdafiəsi yolunda canını qurban vermiş övladlarımızı, bacı və qardaşlarımızı minnətdarlıqla yad edirəm. Bir daha bəyan edirəm ki, onların qəhrəmanlığı heç vaxt unudulmayacaqdır. Onların əziz xatirəsi bizim qəlbimizdə əbədi yaşayacaqdır. Onlar öz qəhrəmanlığı, şəhidliyi ilə özlərinə əbədi abidə qoyublar. Vətənin müdafiəsində şəhid olanların xatirəsini bir dəqiqəlik sükutla yad etməyi rica edirəm.\nAllah onlara rəhmət eləsin. Onların valideynlərinə, bacı-qardaşlarına, övladlarına Allah səbir versin. Allah sizə səbir versin. Allah sizi hifz etsin. Bir daha deyirəm, əminəm ki, o şəhidlərin qanı yerdə qalmayacaq, Azərbaycan xalqı onların apardığı mübarizəni davam etdirəcək, respublikamızın ərazi bütövlüyünə nail olacaqdır.\nMən şəxsən bilirəm ki, vəziyyətiniz ağırdır. İki ildir ki, didərgin həyatı keçirirsiniz. Burada özünüzə yer tapmısınız. (Yerdən səs: Darısqaldır). Bilirəm darısqaldır, bacı, əlbəttə çox darısqaldır. Mən də bilirəm, siz də bilirsiniz ki, son vaxtlar didərgin düşmüş adamların əksəriyyəti indi İmişlidə, Sabirabadda, Ağcabədidə və başqa yerlərdə çadırlarda yaşayır. Bəziləri isə bundan da pis şəraitdədirlər.\nSizə məlumdur ki, altı il davam edən müharibə nəticəsində torpaqlarımızın iyirmi faizi erməni silahlı qüvvələrinin işğalı altındadır. Bu müddətdə Şuşadan, Xocalıdan, Dağlıq Qarabağın azərbaycanlılar yaşamış başqa kəndlərindən, qəsəbələrindən, ətrafdakı rayonlardan, Laçından, Kəlbəcərdən bir milyondan artıq Azərbaycan vətəndaşı didərgin düşüb, yer-yurdunu itirmişdir. İndi böyük çətinliklə onların məskunlaşması üçün müəyyən şərait yaratmağa çalışırıq.\nMən vəziyyətinizin ağırlığını bilirəm, dözümünüzə, səbirliliyinizə böyük hörmət edirəm. Sağ olun ki, dözürsünüz, sağ olun ki, xalqın bu ümumi faciəsinə, bəlalarına səbrlə davam gətirirsiniz. Bu, xalqımıza xas olan xüsusiyyətdir. Xalqımız əsrlər boyu öz torpaqlarını, müstəqilliyini müdafiə edərək vuruşub, döyüşüb, şəhidlər veribdir. Bəzən əsarətə də düşüb, ancaq dözüb. Dözümlülük bizim xalqın xüsusiyyətidir, böyük mənəvi sərvətidir. Güman edirəm ki, bu fikri siz də qəbul edərsiniz – yaman günün ömrü az olar. Həmişə belə olmayacaq. Tarixə nəzər salsaq görərik ki, xalqımız beş il, on il yox, Bəzən əsrlərlə əsarətə, əziyyətə, məhrumiyyətə dözüb, ancaq mənliyini, inamını, milli qürurunu itirməyib.\nSiz də itirməyəcəksiniz, biz də itirməyəcəyik. Gün gələcək ki, bu əzab-əziyyətli günlər tarixdə qalacaq, xalqımız öz müstəqil dövlətində şən, xoşbəxt, firavan yaşayacaqdır. Mən buna əminəm və sizi də əmin edirəm ki, Azərbaycanın dövlət hakimiyyəti və prezident kimi mən qələbəyə nail olmaq üçün əlimdən gələni əsirgəməyəcəyəm.\nBugünkü görüşümüzdə fürsətdən istifadə edərək son vaxtlar respublikamızda gedən proseslər, ölkəmizdəki vəziyyət barədə bəzi fikirlərimi sizə çatdırmaq istəyirəm. Bilirsiniz ki, Ermənistanın Azərbaycana təcavüzü son illər ardıcıl davam edir. Nəticədə biz ərazimizin bir hissəsini itirmişik. Son vaxtlar, xüsusən mən Azərbaycanın rəhbərliyinə qayıdandan sonra ordu qurulması, müdafiə imkanlarımızın artırılması, eyni zamanda respublikamızın müstəqil dövlət kimi xalqın mənafeyinə uyğun siyasət yeritməsi istiqamətində bir sıra mühüm işlər görülmüşdür. Biz müharibə ilə əlaqədar, həm də beynəlxalq aləmlə münasibətləri möhkəmləndirmək sahəsində müəyyən iş aparmışıq. Bütün bunlar sizə məlumdur. Sizə məlumdur ki, Azərbaycanın böyük iqtisadi, intellektual, mədəni, sosial potensialı son illər bir tərəfdən müharibə, digər tərəfdən isə respublikamızın daxilində gedən siyasi proseslər nəticəsində, ayrı-ayrı qrupların hakimiyyət uğrunda mübarizəsi, bir çox adamların xalqın mənafeyinə zidd hərəkətləri nəticəsində dağılmışdır.\nBu gün elə burada yadıma salırlar ki, Şuşada görüşmüşdük (Yerdən səs: Vaqifin məqbərəsinin açılışına gəlmişdiniz). Bəli, düz deyirsiniz, Vaqifin məqbərəsinin açılışına gəlmişdim. Bir bacım dedi ki, Siz mənə "Şərəf Nişanı" ordeni vermişdiniz. Axı o görüşlər elə-belə görüşlər deyildi. O vaxt xalqımız rahat, firavan yaşayırdı. Xatirinizə salın, Şuşanın abadlaşması, gözəlləşməsi üçün 70-ci illərdə biz nə qədər işlər gördük! (Yerdən səs: Şuşada çoxmərtəbəli binaları Siz tikdirmisiniz, Qarabağa dəmir yolunu Siz çəkdirmisiniz). Bəli, çoxmərtəbəli yaşayış binaları, mehmanxana, şəhərin abadlaşması, tarixi abidələrin bərpası, məscidlərin bərpası, dahi şairimiz Molla Pənah Vaqifin məqbərəsi, xan qızı Natəvanın evinin bərpası, Bülbülün, Üzeyir Hacıbəyovun ev- muzeylərinin yaradılması... Görülən işlər çoxdur. Şuşalılar bunların hamısını yaxşı bilir. Bütün bu işlər o illərdə sizlə bizim birgə fəaliyyətimizin nəticəsidir. Bir Şuşada bu qədər iş görülmüşdü, indi görün Azərbaycanın başqa regionlarında nə qədər işlər görülmüşdü, böyük potensial yaranmışdı. Sənaye və kənd təsərrüfatı müəssisələri, elektrik stansiyaları tikilmiş, kanallar, su hövzələri, şose və dəmir yolları çəkilmişdi. Bəli, həmin Ağdama, Xankəndiyə, ondan sonra Balakənə, Şəkiyə dəmir yolları çəkildi. Nə qədər işlər görüldü.\nBunların hamısı xalqın əməyinin nəticəsi idi. İndi bu potensial dağılıb, bərbad hala düşüb. Müharibə dövründə bəzi adamlar bu potensialı əldə saxlamaq, qorumaq əvəzinə öz şəxsi mənafeləri naminə bunların hamısını dağıdıblar. Ona görə də son vaxtlar biz Azərbaycanın müharibədən çıxması, eyni zamanda ordumuzun qurulması, möhkəmlənməsi, müdafiə imkanlarımızın yaranması ilə əlaqədar bir çox tədbirlər görürük.\nBununla yanaşı müharibədən çıxmaq məsələsini sülh yolu ilə həll etmək üçün siyasi tədbirlər görür, böyük dövlətlərlə danışıqlar aparır, beynəlxalq təşkilatların imkanlarından istifadə edirik. Bunların hamısını bir yerdə cəmləyərək həm hərbi qüdrətimizi, həm iqtisadi potensialımızı müəyyən qədər hərəkətə gətirir, həm xarici siyasətimizi gücləndirir, həm də müharibə ilə əlaqədar siyasi tədbirlər həyata keçirməyə çalışaraq xalqı bu bəlalardan qurtarmağa cəhd edirik. Sizə deyə bilərəm ki, bizim bu tədbirlərimiz, gördüyümüz işlər öz nəticələrini verib və verir.\nSizə məlumdur ki, ordumuz əvvəllər, demək olar ki, dağınıq şəkildə idi, yox idi. Hərə özünə bir dəstə düzəltmişdi. Siz şuşalılar, xocalılar, Dağlıq Qarabağın adamları bunu yaxşı bilirsiniz. Biz birinci növbədə nizami ordu yaranmasına səy göstərdik. Bu sahədə böyük nailiyyətlər əldə etdik. Artıq ordumuz qurulub, nizami ordumuz var. Bilirsiniz ki, son aylarda, xüsusən keçən ilin oktyabr, noyabr aylarından sonra ordumuz Ermənistanın işğalçı silahlı qüvvələrinə qarşı hücum əməliyyatları apardı. Həmin hücumlar nəticəsində əvvəllər əldən getmiş torpaqlarımızın bir hissəsi geri qaytarıldı. Bu hücumlarda, döyüşlərdə ordumuzun bugünkü səviyyəsi bütün dünyaya nümayiş etdirildi. Ermənilər də, onların ordusu da bunu hiss etdilər, geri çəkildilər. Bu, gördüyümüz işlərin bir istiqamətidir.\nAncaq biz yaxşı bilirik ki, müharibə bundan sonra da davam etsə, yeni böyük faciələrə gətirib çıxaracaqdır. Ona görə də müharibəyə son qoymaq istəyirik. Biz istəyirik ki, məsələni sülh yolu ilə həll edək. Sülh yolu – danışıq yoludur. (Yerdən səs: Düz edirsiniz). Məsələni danışıqlar yolu ilə həll etmək olar. Ona görə də mən danışıqlar aparıram.\nOnu da bilirsiniz ki, Dağlıq Qarabağ məsələsi bütün dünya dövlətlərinin siyasətində çox böyük yer tutur. Dünyanın elə bir dövləti yoxdur ki, Dağlıq Qarabağ probleminə öz münasibətini bildirməsin. Çox təəssüf hissi ilə deyə bilərəm ki, son illərdə Azərbaycanın xarici siyasətinin zəif olması nəticəsində ölkəmiz dünya miqyasında özünü göstərə bilməmiş və respublika siyasətçilərinin bacarıqsızlığı üzündən dünyada, böyük dövlətlərdə, Avropada, Amerikada belə fikir yaranıb ki, guya günahkar Azərbaycandır. Dağlıq Qarabağ erməniləri guya hüquqlarından məhrum ediliblər. Ümumi beynəlxalq ictimai fikir çox vaxt Ermənistanın tərəfindədir, bu həqiqətdir. Bəlkə siz bunu bilmirsiniz, başqaları bilmir, amma biz bunu bilirik. Siyasətlə məşğul olan adamlar, indi meydana çıxmış bəzi siyasətbazlar da bunu yaxşı bilirlər.\nBiz bu son aylarda çalışmışıq ki, müharibəni dayandıraq, məsələni sülh yolu ilə həll edək. Ancaq bir şərtlə ki, işğal olunmuş torpaqlar geri qaytarılsın. Azərbaycan Respublikasının ərazi bütövlüyü, sərhədlərimizin toxunulmazlığı təmin olunsun. Amma siz bilməlisiniz ki, bu, asan iş deyil.\nBir tərəfdən beynəlxalq ictimai fikir, əsasən, Azərbaycanın xeyrinə deyildir, ikinci tərəfdən erməni silahlı qüvvələri Azərbaycan tərəfinin zəifliyi nəticəsində – xalqın yox, xalqımız qəhrəman xalqdır, – respublikamızın müqəddəratını həll edən şəxslərin səriştəsizliyi, bəzən də xalqa xəyanəti nəticəsində torpaqlarımızı işğal etmişlər. Şübhəsiz ki, bu da məsələnin sülh yolu ilə həll olunmasında bizim üçün çətinliklər yaradır. Çünki bir tərəfdən Ermənistanı dəstəkləyən, müdafiə edən qüvvələr beynəlxalq aləmdə çoxdur, ikinci tərəfdən də Ermənistan silahlı qüvvələri torpaqlarımızı işğal edib və biz onları oradan silah gücünə çıxara bilmiriksə, danışıqlara gedəndə öz şərtlərini qoyurlar. Bilirsiniz, bu nə qədər ağır və çətin məsələdir! Bu məsələləri həll etmək üçün gərək çox ağıllı, tarazlı, düşünülmüş siyasət aparılsın və biz də belə bir siyasət aparmağa çalışırıq. Son illərdə Azərbaycanın Rusiya ilə əlaqələri çox pisləşmişdi. Azərbaycanda bir ilə yaxın hakimiyyətdə olan, adını Xalq Cəbhəsi qoyub, xalqa bir gün ağlamayan təşkilat Azərbaycanla Rusiyanın münasibətlərində çox pis vəziyyət yaratmışdı. Təsəvvür edin, axı dünya siyasəti çox mürəkkəb prosesdir. Dünyada heç bir dövlət, o cümlədən kiçik dövlət siyasətdə naşılıq göstərməməlidir, reallıqdan uzaq hərəkət etməməlidir. Yenicə müstəqilliyini əldə etmiş, müstəqil dövlət kimi hələ mövqelərini tam möhkəmlədə bilməyən Azərbaycan Respublikasının Rusiya kimi böyük bir dövlətlə ədavət aparması mümkündürmü? (Yerdən səslər: Yox, yox). Axı buna əsas da yoxdur. Axı Azərbaycan 200 il Rusiyanın tərkibində olmuşdur. Biz istəsək də, istəməsək də bu, tarixi reallıqdır. Bu 200 il ərzində Azərbaycanla Rusiya arasında hərtərəfli münasibətlər: insani, elmi, texniki, iqtisadi münasibətlər yaranıb. Bunların hamısını qıraq, dağıdaq, Rusiyada yaşayan bir milyon azərbaycanlıdan imtina edək və böyük bir dövləti özümüzə düşmən edək? Bu yaramaz.\nOna görə də biz ilk növbədə Rusiya ilə münasibətləri normal vəziyyətə salmağa çalışdıq. (Yerdən səslər: Siz düz edirsiniz, biz buna tərəfdarıq). İndi Azərbaycanın Rusiya ilə münasibətləri çox yaxşı səviyyədədir. Dostluq əlaqələri yaratmışıq, bundan sonra da belə olmalıdır. Hər bir müstəqil dövlətin dünya miqyasında gərək dostları olsun. Yaxın qonşusu isə gərək ona dost olsun, düşmən olmasın. Biz Rusiya ilə münasibətdə buna nail olmuşuq.\nBildiyiniz kimi, bundan sonra biz Müstəqil Dövlətlər Birliyinə daxil olduq. Bu da çox lazımlı bir işdir. Bütün bunlar Ermənistan ilə Azərbaycan arasında gedən müharibənin sülh yolu ilə dayandırılması üçün mühüm əsas yaradır. Bununla yanaşı, biz başqa dövlətlərlə də yaxın əlaqələr yaratmağa çalışırıq. Məsələn, Türkiyə ilə əlaqələrimiz dostluq və qardaşlıq xarakteri, tarixi xarakter daşıyır və bu əlaqələri davam etdiririk. Bildiyiniz kimi, mənim Türkiyəyə səfərim oldu, mühüm müqavilələr imzaladıq. Türkiyənin rəhbərləri ilə bizim aramızda çox səmimi münasibətlər var.\nİran bizim yaxın qonşumuzdur. Orada milyonlarla azərbaycanlı yaşayır. Tarixən, əsrlər boyu bizim çox yaxın əlaqələrimiz olmuşdur. Ancaq son dövrdə elə siyasət aparırdılar ki, guya İran bizim düşmənimizdir. Bunun nəticəsində də İranla münasibətlərimiz pozulmuşdu. Biz bu münasibətləri də qaydaya saldıq. İran prezidenti ağayi Haşimi-Rəfsəncani Azərbaycana rəsmi səfər etdi, bir neçə müqavilə imzaladıq. İndi İranla həm iqtisadi, həm mədəni, həm də insani əlaqələrimiz çox yaxşı səviyyədə inkişaf edir.\nEyni zamanda biz dünyanın böyük dövlətləri ilə əlaqələrimizi inkişaf etdirməyə çalışmışıq. Amerika Birləşmiş Ştatları böyük dövlətdir və dünya siyasətinə onun güclü təsiri var. ABŞ-la Azərbaycan arasında münasibətlər də çox soyuq idi. Biz bunu aradan qaldırırıq və zənnimcə, bu, yaxşı səmərə verir. Təsəvvür edin, 1992-ci ilin sentyabrında ABŞ konqresi Azərbaycan haqqında ədalətsiz bir qərar qəbul etmişdi. Bu, Azərbaycan Respublikasının o vaxtkı rəhbərlərinin ağılsız siyasətinin, bəlkə də fəaliyyətsizliyinin nəticəsi idi. Həmin qərar ondan ibarətdir ki, guya Azərbaycan Ermənistanı blokada vəziyyətində saxladığına görə "Azadlığı dəstəkləmək haqqında akt"ın 907-ci bəndinə əsasən Azərbaycana humanitar yardım göstərilməsi qadağan olunmuşdur. Konqresin həmin qərarı Azərbaycan ilə ABŞ arasında böyük bir uçurum yaratmışdı. Əgər Azərbaycanı idarə edən və indi də orada-burada özlərini böyük siyasətçi kimi qələmə verən adamların ağılları var idisə, Rusiya ilə, İranla, Amerika Birləşmiş Ştatları ilə münasibətlər nə üçün pisləşdi, ABŞ konqresi nə üçün belə bir qərar qəbul etdi?\nBiz ABŞ-la münasibətləri qaydaya salmaq üçün də fəaliyyət göstəririk. Amerika Birləşmiş Ştatlarının nümayəndələri bir neçə dəfə Azərbaycana gəlmişlər, mənim onlarla görüşlərim olmuşdur. Biz başqa vasitələrlə də onlarla əlaqə saxlayırıq. Sizə deyə bilərəm ki, bir ay əvvəl Amerika prezidenti cənab Bill Klinton mənə məktub göndərmişdi. Həmin məktubda Amerikanın Azərbaycana münasibətində müsbətə doğru dönüş olduğu hiss edilir. ABŞ prezidenti ilk dəfə olaraq məktubunda yazır ki, o, Azərbaycana humanitar yardım göstərilməsinə qadağa qoyulmasını ədalətsiz sayır və bildirir ki, Konqresin həmin qərarının ləğv olunmasına çalışacaqdır. Belə hesab edirəm ki, bu, Azərbaycanın indiki vəziyyətində ABŞ prezidenti tərəfindən atılmış çox təqdirəlayiq addımdır.\nNəhayət, mayın 17-də cənab Bill Klinton Qurban bayramı münasibətilə mənə təbrik göndərmişdir. Bunun böyük mənası var. Birincisi, göründüyü kimi, müsəlman bayramı, bizim dini bayramımız Amerika Birləşmiş Ştatlarında da qiymətləndirilir. ABŞ prezidenti mənim şəxsimdə Azərbaycan xalqını bu bayram münasibətilə təbrik edir. İkincisi isə, cənab Bill Klinton Dağlıq Qarabağ probleminin sülh yolu ilə, xüsusən beynəlxalq təşkilat olan ATƏM xətti ilə həll edilməsinə səy göstərilməsini bəyənir və bildirir ki, onun ölkəsi də bu sahədə fəaliyyət göstərəcəkdir. Bu iki faktla bildirmək istəyirəm ki, deməli, ABŞ ilə apardığımız danışıqlar da öz müsbət nəticəsini verir. Mayın 15-də Amerikanın mötəbər bir nümayəndə heyəti Azərbaycana gəlmişdi. Biz onlarla çox səmərəli danışıqlar apardıq.\nSizə məlum olduğu kimi, Fransa prezidenti cənab Fransua Mitteranın dəvəti ilə mən bu ölkəyə rəsmi səfərə getmişdim. Böyük Britaniyanın baş naziri cənab Con Meycorun dəvəti ilə İngiltərədə oldum. Çin Xalq Respublikasının sədri Szyan Szeminin rəsmi dəvəti ilə bu ölkəyə səfərə getdim. Həmin səfərlər zamanı çox faydalı işlər görüldü.\nBildiyiniz kimi, BMT Təhlükəsizlik Şurasının beş daimi üzvü var: ABŞ, Rusiya, İngiltərə, Fransa və Çin. Mən Rusiya prezidenti cənab Boris Yeltsinlə dəfələrlə görüşmüşəm. Digər dörd dövlətin başçıları ilə görüşlərimizin böyük əhəmiyyəti var. Müstəqil Azərbaycan dövləti həmin ölkələrlə mühüm müqavilələr bağlamışdır. Təsəvvür edin, yeni müstəqil dövlət olan Azərbaycan Respublikası dünya siyasətində aparıcı rol oynayan dövlətlərlə yaxın münasibətlər yaratmışdır. Bütün bunlar bir tərəfdən Azərbaycanı beynəlxalq aləmdə tanıdır, – təəssüf ki, bu sahədə hələ çatışmazlıqlarımız var, – digər tərəfdən beynəlxalq miqyasda Azərbaycanın mövqeyini möhkəmləndirir, beləliklə, ölkəmizin bu ağır vəziyyətdən çıxması üçün şərait yaradır.\nAncaq bizim xarici siyasətimiz təkcə bu dediklərimdən ibarət deyil və bu gün mən həmin məsələdən ətraflı danışmaq istəmirəm. Bunları deməklə niyyətim odur ki, xarici siyasətimizin əsas məqsədi Ermənistanla gedən müharibəyə sülh yolu ilə son qoymaqdır. Bunun üçün biz bir tərəfdən müdafiə qüvvələrimizi möhkəmləndirir, digər tərəfdən bütün başqa kanallardan istifadə edirik. Ayrı-ayrı dövlətlərlə, məsələn, Rusiya, ABŞ, Türkiyə ilə danışıqlar aparırıq. Eyni zamanda BMT-nin Təhlükəsizlik Şurası, ATƏM ilə çox sıx əlaqə saxlayırıq. Azərbaycan Respublikasına rəhbərlik etdiyim vaxtdan bəri Ermənistan-Azərbaycan müharibəsinə sülh yolu ilə son qoyulması üçün ATƏM-in fəaliyyətinə çox yüksək qiymət verirəm. Ona görə də biz bu təşkilatla daim əməkdaşlıq edirik.\nBildiyiniz kimi, ATƏM-in Dağlıq Qarabağa dair Minsk qrupu var və ona doqquz dövlət daxildir. Mən Minsk qrupunun rəhbərləri – əvvəlcə Mario Raffaelli, indi isə cənab Yan Eliasson ilə həmişə əlaqə saxlamışam. Son vaxtlar cənab Yan Eliassonla və onunla birlikdə Azərbaycana gəlmiş nümayəndə heyəti ilə dəfələrlə görüşmüşəm. Azərbaycanın mövqeyini izah etmək üçün saatlarla, bəlkə də günlərlə vaxt sərf etmişəm. Münaqişənin aradan qaldırılmasında ATƏM-in əsas rol oynamasına daim çalışmışam və indi də çalışıram. Cənab Yan Eliassonun Azərbaycana sonuncu səfəri zamanı apardığımız danışıqlarda belə nəticəyə gəlmişdik ki, atəşin dayandırılması üçün ATƏM təşəbbüs göstərsin, sonra isə müharibəyə son qoyulmasından ötrü yenə də ATƏM çərçivəsində tədbirlər görülsün.\nŞübhəsiz ki, Yan Eliasson eyni zamanda Ermənistanla da əməkdaşlıq edir, onun mövqeyini öyrənir. Rusiya ilə də danışıqlar aparır. Son danışıqlarımız zamanı Yan Eliasson bildirmişdir ki, münaqişə ATƏM çərçivəsində aradan qaldırılmalıdır, lakin Rusiya bu işdə xüsusi rol oynamalıdır. Açığını deyim ki, Rusiya bu məsələnin həllində vasitəçilik rolu oynamağa cəhd göstərir. Biz buna nəinki etiraz etmir, əksinə, bundan istifadə etməyə çalışırıq. Çünki bu yolda bütün vasitələrdən istifadə etmək istəyirik. Ona görə də biz ATƏM-in Rusiya ilə müştərək fəaliyyət göstərməsinə razılıq vermişik. Çünki bu, ATƏM-in, onun Minsk qrupunun başçısı cənab Yan Eliassonun təklifidir.\nEyni zamanda biz beynəlxalq aləmdə fəaliyyətimizi genişləndirmək üçün daha bir addım atmışıq. Bildiyiniz kimi, vaxtilə, Sovetlər İttifaqı ilə Qərb ölkələri arasında rəqabət gedən zaman, "soyuq müharibə" dövründə iki böyük hərbi-siyasi blok var idi: Varşava Müqaviləsi Təşkilatı və NATO. Sovet İttifaqı dağıldıqdan sonra Varşava Müqaviləsi Təşkilatı süqut etdi, NATO bloku isə öz fəaliyyətini davam etdirir. NATO-ya daxil olan 16 dövlətin başçıları bu ilin yanvarında Brüsseldə toplaşaraq "Sülh naminə tərəfdaşlıq" proqramı hazırlamış və elan etmişlər ki, Şərqi Avropa dövlətləri həmin proqrama qoşula bilərlər.\nBiz belə qərara gəldik ki, Azərbaycanın bu proqrama qoşulması onun beynəlxalq mövqeyinin möhkəmlənməsinə kömək edəcəkdir. Ona görə də "Sülh naminə tərəfdaşlıq" proqramına qoşulmağı qərara aldıq və mən bu məqsədlə Brüsselə getdim. Orada NATO-nun baş qərargahında çıxış edərək Azərbaycanın həmin proqrama qoşulduğunu bəyan etdim və proqramı imzaladım. Onu da qeyd edim ki, keçmiş Sovet İttifaqı respublikalarından indi Müstəqil Dövlətlər Birliyinə daxil olan 12 dövlətdən yalnız üçü həmin proqrama qoşulmuşdu. Azərbaycan bu proqramı imzalayan dördüncü dövlətdir. Belə hesab edirəm ki, bu, bizim atdığımız doğru, düzgün və eyni zamanda cəsarətli addımdır.\nMən Brüsseldə olarkən ATƏM-in Minsk qrupu sədrinin müavini cənab Matias Mosberq oraya gəldi və mənə qəti dedi ki, Ermənistan-Azərbaycan müharibəsinin sülh yolu ilə aradan qaldırılması üçün hökmən Rusiyanın, Müstəqil Dövlətlər Birliyinin iştirakı lazımdır. Ona görə də, ATƏM belə bir fikirdədir ki, onlar Rusiya ilə, MDB ilə birgə fəaliyyət göstərməlidirlər. Mən ona bildirdim ki, əgər siz bu fikirdəsinizsə, biz də həmin fikri müdafiə edirik, çünki müharibəyə son qoymaq istəyirik. Əgər biz müharibəni ATƏM çərçivəsində dayandırırıqsa, ATƏM təşkilatı bu işə hansı dövləti cəlb etmək istəsə, etiraz etməyəcəyik. Beləliklə də yeni bir formula yarandı.\nMayın 13-də Minsk qrupunun başçısı Yan Eliasson yenidən Bakıya gələrək bizə bir layihə təqdim etdi. Həmin layihədə atəşin dayandırılması və atəşkəsin möhkəmləndirilməsi rejimi nəzərdə tutulmuşdur. Biz atəşin kəsilməsi üçün bir neçə təşəbbüs göstərmişdik. Məsələn, aprelin 28-də təklif etdik ki, Rusiyanın vasitəçiliyi ilə atəş dayandırılsın. Lakin Ermənistan tərəfi atəşin kəsilməsinə razı olmadı.\nBildiyiniz kimi, mayın 5-də Bişkekdə MDB Parlamentlərarası Məclisinin görüşü olmuş, Dağlıq Qarabağ haqqında məsələ müzakirə edilmişdir. Həmin görüşə Afiyəddin Cəlilovun başçılığı ilə Azərbaycan nümayəndə heyəti də getmişdi. Biz ona müəyyən təlimat verərək bildirmişdik ki, görüşün məzmunu hələlik bizə məlum deyil. Görüşdə iştirak etmək, danışıqlar aparmaq lazımdır. Əgər bir sənəd imzalanmalı olarsa, prezidentin razılığı olmadan onu imzalamasın. Afiyəddin Cəlilov da bu göstəriş əsasında hərəkət etmişdir. Orada hazırlanan sənədi imzalamağa Azərbaycan dövlətinin başçısı tərəfindən səlahiyyəti olmadığına görə o, sənədə qol çəkməmişdi. Lakin sonra biz sənədi müzakirə etdik. Orada yalnız atəşin kəsilməsi haqqında bir müddəa var idi. Atəşin kəsilməsi naminə həmin sənədi Azərbaycanın imzalamasını lazım bildik. Bizim razılığımızla mayın 8-də Azərbaycan Ali Sovetinin sədri Rəsul Quliyev həmin sənədi imzaladı. Bundan sonra, mayın 10-dan etibarən atəş dayandırılmışdır. Bişkek protokolunu imzalamaqda Azərbaycanın əsas məqsədi atəşin dayandırılması idi və biz buna nail olmuşuq.\nMinsk qrupunun rəhbəri Yan Eliassonla danışıqlar zamanı onun gətirdiyi müqavilə layihəsi ilə razılaşdıq və öz düzəlişlərimizi edərək xahiş etdik ki, həmin sənədi Ermənistanla da razılaşdırsın. Bundan sonra Yan Eliasson Ermənistana getdi. Ermənistan tərəfi həmin layihəni özünə sərfəli şəkildə bir qədər dəyişdirdi. Mayın 16-na Yan Eliasson yenidən Bakıya qayıtdı.\nBu zaman Moskvada Rusiya, Azərbaycan və Ermənistan müdafiə nazirlərinin görüşü keçirilirdi. Biz həmin görüşə də razılıq vermişdik. Mən bir daha deyirəm, müharibənin dayandırılması üçün biz bütün vasitələrdən istifadə etməyə çalışırıq. Ancaq mayın 16-da Rusiyanın müdafiə naziri mətbuat nümayəndələri ilə böyük görüş keçirmiş və Azərbaycan tərəfinin razılığı olmadan elan etmişdir ki, Rusiyanın sülhməramlı qüvvələri Azərbaycanla Ermənistan arasındakı bölgələrə göndəriləcək, bundan ötrü iki batalyon – 1.800 nəfər ayrılacaq və s. Azərbaycandan xahiş edilirdi ki, belə bir protokolu imzalasın. Həmin protokolu indiki halda bizdən ötrü münasib saymadığıma görə Azərbaycanın müdafiə nazirinə göstəriş verdim ki, onu imzalamasın və dərhal Bakıya qayıtsın. Eyni zamanda Bakıda bu məsələ barədə Minsk qrupunun başçısı Yan Eliassona məlumat verdik. Dediyim kimi, biz Yan Eliassonun təklif etdiyi layihəyə razı olduğumuzu bildirmişdik. Lakin Ermənistan tərəfi onu imzalamaqdan imtina etdi.\nBeləliklə, biz bir daha göstərdik ki, Azərbaycan sülh tərəfdarıdır, müharibəni beynəlxalq təşkilatlar xətti ilə, o cümlədən Rusiyanın vasitəçiliyi ilə qurtarmaq istəyir. Ermənistan isə bir daha göstərdi ki, müharibənin dayandırılmasına tərəfdar deyildir. Bundan sonra cənab Yan Eliasson Vyanaya qayıtdı. Sizə məlumat verə bilərəm ki, ATƏM, onun Minsk qrupu və cənab Yan Eliasson Rusiya ilə sıx əlaqə saxlayırlar.\nBir daha qeyd edim ki, mayın 10-dan etibarən atəş dayandırılmışdır. Mənə belə gəlir ki, bu, bizim üçün müsbət haldır. Son aylarda ordumuz qəhrəmanlıqla vuruşmuş, böyük cəsarət göstərmişdir. Ancaq itkilərimiz də çox olmuşdur. Açıq deyirəm, elə gün olmuşdur ki, bir bölgədə əlli nəfər şəhid vermişik. Azərbaycan Ordusunun əsgər və zabitləri torpağımız uğrunda canlarından keçmişlər. Ermənilər mayın 1-də Tərtəri tutmaq, sonra Bərdəyə hücum etmək niyyətində idilər. Onların başqa planları da vardı. Lakin ordumuzun döyüş mövqelərində möhkəm dayanması düşmənin planlarını boşa çıxardı.\nYaxşı bilirsiniz ki, Ermənistan müharibəni tək aparmır. Ona kömək edən dövlətlər və qüvvələr sizə məlumdur. Müharibəni Ermənistan təkcə özü aparsaydı, Azərbaycanın hələ yenicə yaradılan ordusu düşməni torpaqlarımızdan çoxdan çıxarmışdı. Dünyada elə qüvvələr, elə ölkələr var ki, biz onların siyasətinə təsir göstərə bilmirik, onlar öz mənafeləri istiqamətində hərəkət edirlər. Böyük siyasət aparmaq üçün bilik, təcrübə lazımdır. Gərək dünya siyasətini dərk etməyi, təhlil etməyi, ondan nəticə çıxarmağı bacarasan. Güman edirəm, siz inanırsınız ki, biz buna qadirik. Prezident kimi mən də gecə-gündüz bu məsələlərlə məşğul oluram.\nAncaq respublikamızın belə çətin dövründə, müxtəlif istiqamətlərdə fəaliyyət göstərdiyimiz bir vaxtda daxildəki bəzi qüvvələr yenə də aranı qarışdırmaq istəyirlər. (Yerdən səslər: Onlarla heç kimin əlaqəsi yoxdur. Biz yalnız sizi tanıyırıq). Mən bilirəm ki, onlara heç kim inanmır. Bəli, millət mənə inanır, bunu bilirəm. Azərbaycan xalqı səs verərək məni prezident seçmişdir. Yeddi milyonluq Azərbaycan xalqı mənə etimad göstərmişdir. Bunu bilirəm, buna da güvənirəm, sizə, Azərbaycan xalqına arxalanıram.\nBunları nə üçün deyirəm? Bəlkə də belə şeylərə fikir verməzdim. Ancaq son günlər bu proseslərdə Azərbaycan rəhbərliyinin guya düz addım atmadığını bildirməklə ayrı-ayrı qüvvələr yenə aranı qarışdırmağa çalışırlar. Burada Bişkek protokolundan söhbət gedir. Mayın 18-də Milli Məclisin növbəti iclasında bir qrup deputat – Etibar Məmmədov, Xalq Cəbhəsindən olan deputatlar və onlara qoşulmuş bir neçə məsləksiz adam Bişkek protokolu ilə əlaqədar hay-küy qaldırdılar. (Yerdən səslər: Onlara zərbə dəyməyib, dəysəydi müharibənin ağrı-acısını bilərdilər. Aranı qarışdıran Etibar Məmmədovdur, onu rədd eləməsən işlər düzələn deyil). Düz deyirsiniz, onlara çarpanaq dəyməyib, dəysəydi, hər şeyi bilərdilər.\nGəlin, belə danışaq. Görürəm, ürəyiniz doludur. Mən sizi günün altında saxlamışam, özüm də durmuşam. İstəyirəm fikirlərimi sizə çatdırım. Ondan sonra bu mikrofon, bu da siz, çıxıb sözünüzü deyə bilərsiniz.\nBəli, bunlar Milli Məclisdə tələb edirlər ki, Bişkek protokolu məsələsi gündəliyə salınsın. Axı bu protokolda, əvvəla, elə bir şey yoxdur, – o mənada ki, müzakirə olunası bir məsələ yoxdur. İkincisi, protokoldan əsas məqsəd atəşin kəsilməsidir. Ona görə də bu məsələ müzakirə edildi. Mən də Milli Məclisdə idim. Səsə qoyuldu, – parlamentin qaydası var. Onlar lazımi qədər səs toplamadılar. Yəni məsələ müzakirə üçün gündəliyə salınmadı. Tənəffüsdən sonra onlar, Milli Məclisin təxminən 15 nəfər üzvü bir yerə toplaşıb bəyanat, ultimatum vermiş və məclisdən çıxıb getmişlər. Bundan sonra məclisin salonda qalan əksər üzvləri onların haqqında bəyanat vermişlər.\nƏvvəla, məclis üzvlərinin iclası tərk etməsi parlament etikasına, parlament təcrübəsinə zidd olan bir hərəkətdir. Görünür ki, onların parlament mədəniyyəti çatmır. Odur ki, mən bir prezident kimi, onların bu hərəkətini pisləyirəm və hesab edirəm ki, xalq mənimlə həmrəy olacaqdır. Buna görə də onlara deyirəm ki, qeyri-qanuni hərəkətlərindən əl çəksinlər. Lakin iş bununla bitmir. Ola bilərdi ki, mən bu məsələlərə burada da toxunmayım, amma məcburam.\nSonra Etibar Məmmədov öz partiyasının binasında Xalq Cəbhəsinin, müxtəlif partiyaların, Qarabağ Azadlıq Hərəkatı deyilən təşkilatın nümayəndələrini başına yığmışdır. Siz heç belə hərəkat tanıyırsınız? (Yerdən səslər: Belə hərəkat yoxdur). Hanı o hərəkat, gəlsin ortaya çıxsın. Əgər o, doğrudan da Qarabağ azadlıq hərəkatıdırsa, qoy getsin Qarabağda vuruşsun. (Yerdən səslər: onların hansı birinin uşağı Qarabağda vuruşur?). "Boz qurd" adında guya ki, bir partiya var, bu, İsgəndər Həmidovdur. Nə isə, bütün bunlar və başqaları yığışıb bir bəyanat vermişlər. Bu, çox çirkin, ədalətsiz, bizim bugünkü həyatımıza, milli mənafeyimizə zidd olan bəyanatdır. Əvvəldən axıradək yalan, iftira və böhtandır. Guya ki, buraya rus qoşunları gəlir və bəyanatı imzalayanlar da Azərbaycanı rus qoşunlarından müdafiə etmək istəyirlər.\nƏvvəla, buraya rus qoşunu gəlmir. Xalqı aldatmaq lazım deyil. Mən son vaxtlar həyata keçirdiyimiz tədbirlər barəsində sizə məlumat verdim və bunu xalqımız bu gün televiziya vasitəsilə eşidəcək. İkincisi, əgər onların dövlət tərəfindən görülən tədbirlərə hər hansı etirazı, iradı varsa, qoy gəlib dövlətlə danışıqlar aparsınlar. Azərbaycan müstəqil dövlətdir. Azərbaycan xalqı tərəfindən seçilmiş prezident var. Orada-burada toplaşıb, köhnə ab-hava ilə yaşayaraq dəstə yığmaq, mitinq çağırmaq, daha nə bilim, cürbəcür əməllərə əl atmaq – bütün bunlar artıq xalqda nifrət hissi doğurur. Heç kəs belə əməlləri bəyənə bilməz. Çünki bütün bunlar qanuna zidd hərəkətlərdir.\nNə isə, mən buna da əhəmiyyət vermədim. Lakin dünən yenə də yığışıb milli müqavimət hərəkatı yaradıb və elan ediblər ki, bu gün mitinq keçirəcəklər. Nə mitinq? Kimlərdir bunu edən? Etibar Məmmədov, İsgəndər Həmidov, sonra Tofiq Qasımov, İsa Qəmbərov, İbrahim İbrahimov. Bir neçə belə adam. Bəli, dünən belə bir hərəkat yaradıblar ki, camaatı mitinqə çağırsınlar. Şübhəsiz ki, onların heç bir mitinqinə heç kəs icazə verməyəcəkdir. Əgər onlar qanunsuz hərəkət etsələr, dövlət qanunları tətbiq olunacaq və bu işdə əli olan hər kəs öz cəzasını alacaqdır. Bunu mən elan edirəm.\nİkincisi, bu adamların hərəkəti barədə. Mən bunu Azərbaycanın milli mənafeyinə zidd olan hərəkət kimi qiymətləndirirəm. (Yerdən səslər: xəyanətdir, xəyanətdir). Bəli, doğru deyirsiniz, xəyanət kimi qiymətləndirirəm. Azərbaycan dövləti, Azərbaycanın dövlət başçısı, dövlət strukturları qalıb bir kənarda, hakimiyyət iddiasında olan üç-dörd nəfər guya Azərbaycan xalqını müdafiə etmək istəyir. Azərbaycan xalqı özünü müdafiə etmək üçün prezident seçmişdir, prezident də xalqın təhlükəsizliyinin təminatçısıdır, onun hüquqlarının qorunmasının təminatçısıdır. Azərbaycan torpaqlarının toxunulmazlığının təminatçısıdır. Bəs onlara kim belə səlahiyyət veribdir? Hansı əsasla? Axı əslində kimdir onlar?\nBilirsinizmi, mən onların haqqında heç nə demək istəmirəm, çünki onların səviyyəsinə enmək fikrində deyiləm (Yerdən səslər: millət bilir). Düz deyirsən qardaş, millət bilir. Mən onların səviyyəsinə enmək istəmirəm. Çünki onlar lazımi səviyyəyə qalxmaq üçün, əgər düz yolla getsələr, hələ 10-15 il fəaliyyət göstərməlidirlər. Onlar heç bir təcrübəsi olmayan adamlardır. İndi hərəsi özünə bir partiya düzəldib. Biz demokratiyaya yol açmışıq, partiyalar var. Etirazımız yoxdur, qoy fəaliyyət göstərsinlər. Azərbaycanda 40-dan artıq partiya qeydə alınıb, bəzi qəzetlər ağızlarına gələni yazır, – xalq bunlara fikir vermir, çünki inanmır, – böhtan atırlar. Bütün bunlara dözmək olar. Demokratiya, siyasi plüralizm nöqteyi-nəzərindən mən bunlara etiraz etmirəm və gələcəkdə də etməyəcəyəm. Amma böhtançılığa, xalqı aldatmağa, cinayətə sövq etməyə yol verməyəcəyəm və bu barədə hamıya xəbərdarlıq edirəm.\nMən Etibar Məmmədova həmişə hörmət etmişəm. Amma görürəm ki, burada sizin onun haqqında fikriniz pisdir (Yerdən səslər: O, bizi çöllərdə qoyub). Bilirəm, siz bunu onun özünə deyərsiniz. Bir gənc kimi, müəyyən qədər siyasi fəaliyyət göstərdiyinə görə mən ona həmişə hörmətlə yanaşmışam. Lakin qoy Etibar Məmmədov eşitsin və anlasın ki, o, mənim hörmətimi qiymətləndirməlidir. Çünki onun iddialarla yaşamağa hələ heç bir mənəvi haqqı yoxdur. O, son üç-dörd ildə qarşısına bir məqsəd qoymuşdur: Nəyin bahasına olursa- olsun hakimiyyətə gəlmək. Yaxşı, hakimiyyətə gəlmək istəyirdinsə, vaxtilə prezident seçkiləri keçirildi. Əbülfəz Elçibəy, Nizami Süleymanov, təxminən yeddi nəfər, o cümlədən də Etibar Məmmədov namizədliyini irəli sürmüşdü. Seçilərdi, gəlib olardı prezident. Əbülfəz Elçibəyi guya seçdilər. Bəli, guya. Nə isə, seçdilər, o da oldu prezident. Bu da başladı onun əleyhinə işləməyə. Məqsədi də gəlib prezident olmaq idi.\nƏbülfəz Elçibəy öz-özünə yıxıldı, aradan çıxıb qaçdı. (Yerdən səslər: Bizi qoydu qaçdı). Bəli, qoyub qaçdı. O qaçandan sonra mən Etibar Məmmədovu işə cəlb etmək istədim. Siz bunu bilirsiniz. Mən onu yanıma çağırıb təklif etdim ki, gəl, xarici işlər naziri işlə. Dedi yox, bu vəzifə mənim üçün azdır. Dedim onda dövlət katibi ol. Dedi yox, bu vəzifə də mənim üçün azdır. Yaxşı, onda gəl səni baş nazirin birinci müavini qoyaq. Dedi yox, bu da mənim üçün azdır. Bəlkə Ali Sovetin sədrinin birinci müavini qoyaq? Yox, bu da mənim üçün azdır. Dedim, bəs sən nə istəyirsən? Deyir, siz gərək məni baş nazir vəzifəsinə qoyaydınız, amma bu vəzifəyə Surət Hüseynovu təyin etdiniz. Dedim, bu mənim işimdir. Bir halda ki, xalq mənə inanıb, mən onu baş nazir qoymuşam. Baş nazir vəzifəsi artıq tutulub, amma ondan bir pillə aşağı olan bir neçə vəzifə təklif edirəm. (Yerdən səslər: Ona ancaq vəzifə lazımdır). Bir görün, mənə sonra nə deyir: Siz gəlin, xarici işlər naziri, iqtisadi əlaqələr naziri, dövlət katibi vəzifələrini birləşdirin, Dövlət Neft Şirkətini də buraya əlavə edin və bir vəzifə yaradın, onu da mənə verin. Bilirsiniz, mən ona baxdım və dedim ki, axı sən hələ bir yerdə bir ağac da əkməmisən, bir arxa su gətirməmisən, bir daşı bir daşın üstünə qoymamısan, bəs səndə bu qədər iddia haradandır? Ona dedim ki, mən belə şeyi edə bilmərəm. Amma bu vəzifələrdən hansını istəyirsənsə, gəl seç, götür. Məqsədim də sağlam məqsəd idi. Düşündüm ki, cavan adamdır, siyasətə qoşulub, gəlib bu vəzifələrdən birində işləsin, təcrübə toplasın. Bəlkə gələcəkdə bundan bir xadim çıxdı. Amma gördüm ki, yox, bu, allahlıq iddiasındadır. Çıxıb getdi. Bütün bunlara baxmayaraq, mən onunla normal münasibət saxlayırdım.\nBu yaxınlarda mənə zəng vurdu ki, sizinlə görüşmək istəyirəm. Dedim vaxtım yoxdur. Təkid etdi, dedi ki, Türkiyəyə gedirəm. İki gündən bir Türkiyəyə gedir, heç bilmirsən oraya nəyə gedib-gəlir. Müxtəsəri, dedim, yaxşı, gəl. Nə isə, gəldi. Bəzi məsələlərdən danışdıq. Sonra gedib qəzetində yazır ki, Heydər Əliyevə mən bunu dedim, onu dedim. Yazır ki, o vaxtlar Heydər Əliyev mənə vəzifə təklif etdi, amma mən getmədim. Yalan deyir. O, mən təklif etdiyim vəzifədən artıq vəzifə istəyirdi. Baş nazir olmaq, ya da xüsusi bir vəzifə istəyirdi. İndi mən belələri ilə əməkdaşlıq etmək istəyirəm. Amma belələri ilə necə əməkdaşlıq edəsən.\nİndi bu adam onları başına yığıb. Halbuki onlar bir-biri ilə vuruşurdular. Məsələn, vaxtilə İsgəndər Həmidovla bu Etibar Məmmədov vuruşurdu. Yadımdadır, Əbülfəz Elçibəy prezident idi və o vaxt mən Naxçıvanda yaşayırdım. Bir dəfə, yadımda deyil, ya dövlət katibi, ya da baş nazir olan Pənah Hüseynov Etibar Məmmədovun partiyasının nümayəndələri ilə televiziya ilə dialoq aparırdı. Bu zaman İsgəndər Həmidov gəlib telestudiyada dialoq gedən salona daxil oldu, xuliqanlıq etdi, bunları söydü, hamını qovub dağıtdı. Amma o vaxtlar Azərbaycanda bir rəhbərlik yox idi ki, İsgəndər Həmidovu bu xuliqanlığına görə cəzalandırsın. Olan olub, keçən keçib. Nə etmək olar. O vaxt düşmən idilər. Amma indi Etibar Məmmədov gedib İsgəndər Həmidovla birləşib ki, gəlin, bu iqtidara qarşı mübarizə aparaq.\nBəs bu İsgəndər Həmidov kimdir? Onu siz yaxşı tanıyırsınız. Özü də heç bir əsası olmadan, heç bir xidməti olmadan gəlib ortaya düşüb, özünə də bir "Boz qurd" partiyası yaradıb. Birincisi, bu "Boz qurd" partiyası nə partiyadır? İkincisi, bu partiya vəsaiti haradan alır? Qəzet çıxarır, yalan-yalan şeylər yazır. Bu İsgəndər Həmidov indi də gəlib ki, mən mitinq keçirəcəyəm.\nYaxud götürək İsa Qəmbərovu. O əyri yolla, düz yolla, Allah bilir, hansı yolla Ali Sovetin sədri oldu. Yaxşı, işləyə bilmədin, qardaş, çıxıb qaçdın. Keçən il iyun ayının 11-də özü istefa verdi ki, mən işləyə bilmirəm. Nə üçün? Çünki Azərbaycanı gətirib vətəndaş müharibəsi vəziyyətinə çıxartdılar. Düz bir il bundan qabaq, keçən ilin may ayında-iyunun əvvəllərində Azərbaycanda artıq vətəndaş müharibəsi başlanmışdı, qardaş qırğını gedirdi. Azərbaycan od tutub yanırdı, parçalanırdı. Bir tərəfdən Gəncədə bir dəstə, digər tərəfdən Lənkəranda bir dəstə, başqa tərəfdən, ayrı bölgələrdə dəstələr peyda olmuşdu. Azərbaycan dağılıb gedirdi. Azərbaycanı bu şəraitə gətirib salanlardan biri olan İsa Qəmbərov üç saat mənim özümdən xahiş edib ki, gəlin, respublikanı bu vəziyyətdən çıxarın. Mən dedim ki, gələ bilmərəm, çünki siz Azərbaycanı çox pis vəziyyətə salmısınız. Əbülfəz Elçibəy üç-dörd gün mənimlə danışıqlar apardı. Onlar bir həftə çalışdılar ki, məni Naxçıvandan buraya gətirsinlər. Mən də gəlib onların düz üzünə dedim ki, siz Azərbaycanı dağıtmısınız. Özləri istefa verdilər. İsa Qəmbərov da, Pənah Hüseynov da istefa verdi.\nPənah Hüseynov qaçıb aradan çıxdı, on bir aydır gizlənir, bilən yoxdur, haradadır. Biri deyir xaricdədir, biri deyir filan yerdədir. Əgər düz adamdırsa, niyə qaçıb aradan çıxır? Əbülfəz Elçibəy də buradan qaçdı, on bir aydır ki, Kələki kəndində oturub, orada hərdənbir danışıqlar aparır, camaatı çaşdırır. Yaxşı, əgər hakimiyyət sizdə idisə və siz də onu saxlaya bilmədinizsə, Azərbaycanı vətəndaş müharibəsi vəziyyətinə gətirib çıxardınızsa, ölkəni dağıtdınızsa, bəs indi nə istəyirsiniz?! Bu xalqdan nə istəyirsiniz? Niyə camaatı çaşdırmağa can atırsınız? Gedin yerinizdə sakitcə oturun, bəlkə cəzadan xilas oldunuz.\nTofiq Qasımov. Bunu gətirib xarici işlər naziri qoymuşdular. İndi orada-burada elə hey danışır. Başqa bir söz deyə bilmərəm. Onun bir dəfə belə normal danışdığını görmək olmaz. İndi gəlib atılıb meydana. Yaxşı, sən bir il xarici işlər naziri oldun, bu bir ildə Azərbaycanın xarici siyasətini qura bilmədin. Məhz sən xarici işlər naziri olan dövrdə ABŞ konqresi Azərbaycan üçün humanitar yardıma embarqo qoydu. Sən heç nəyə nail ola bilmədin. Azərbaycanın bir sıra dövlətlərlə münasibətləri korlandı. İndi de görək, nə iş görmüsən? Heç bir iş görməmisən! Belə bir halda sən nə istəyirsən?\nMən daha başqalarının adlarını çəkmək istəmirəm. Bunlar guya bu gün, ya da sabah mitinq keçirmək istəyirlər. Bəli, İsa Qəmbərov məktub yazır ki, mən mayın 28-də Azadlıq meydanında mitinq keçirmək istəyirəm. Nə münasibətlə? İstiqlal günü münasibətilə! Bu İstiqlal günü məgər sənə məxsusdur?! 28 May Azərbaycan xalqının İstiqlal bayramıdır. Bu, xalqımızın bayramıdır. Azərbaycan dövlətinin bayramıdır. Ona görə də dövlət bu bayrama lazımi hazırlıq görür və onu layiqincə qeyd edəcəkdir. Lakin hansısa bir təşkilatın gəlib bu bayramı xüsusi keçirməsi, yaxud da özünü dövlətdən ayırması hansı qanun-qaydaya uyğundur? Bunların heç birisi yaramaz. Bütün bunlar xalqın indiki ağır şəraitdə yaşadığı dövrdə, bu vəziyyətdən çıxmaq üçün yollar axtardığımız vaxtda, müharibəyə son qoymaq əzmində olduğumuz halda aranı vurmaq, sabitliyi pozmaq, müharibəni davam etdirmək deməkdir, çünki nə qədər ki, müharibə var, o vaxta qədər də onlar var. Nə qədər ki, müharibə var, onlar bundan istifadə edərək öz şəxsi məqsədlərinə çatmağa can atırlar. Müharibə qurtarandan sonra bunlar olmayacaqlar. Amma onlar bu gün də xalq üçün yoxdurlar.\nBu fikirləri sizə çatdırmaqla yanaşı, onlara xəbərdarlıq edirəm: Mən bir prezident kimi bütün Azərbaycan xalqını, əhalinin bütün təbəqələrini, bütün siyasi qüvvələri, bütün partiyaları, bütün təşkilatları milli həmrəyliyə, vətəndaş həmrəyliyinə dəvət etmişəm və dəvət edirəm. Milli həmrəylik, vətəndaş həmrəyliyi ancaq Azərbaycanın xalq tərəfindən seçilmiş qanuni prezidenti ətrafında ola bilər. Bu həmrəylik başqa bir şəkildə ola bilməz! Kim milli həmrəyliyə həqiqətən qoşulmaq istəyirsə gəlsin bizimlə əməkdaşlıq etsin. Mən hər bir kəslə əməkdaşlıq etməyə hazıram. Xalqın milli mənafeyi naminə, xalqı bu vəziyyətdən çıxarmaq naminə! Kim bu yolda kiçik bir müsbət addım atarsa, mən onu bəyənməyə, təqdir etməyə hazıram. Amma ayrı-ayrı dəstələrin qruplaşıb özlərinə bir mərkəz yaratmasına, yaxud Azərbaycan dövlətinə qarşı sui-qəsd etməsinə və ya təxribat törətməsinə, habelə özləri demişkən, kütləvi aksiyalar təşkil etməsinə yol verməyəcəyəm, Azərbaycan dövlətinin qanunları çərçivəsində mən bunlara qarşı lazımi tədbirlər görəcəyəm və ümidvaram ki, Azərbaycan xalqı daim məni müdafiə edəcəkdir.\nMən bu məsələləri sizə geniş çatdırmaq istədim. Güman edirəm ki, fikirlərim bu axşam televiziya vasitəsilə Azərbaycan xalqına çatdırılacaqdır. Ona görə ki, bizim indi apardığımız siyasət, necə deyərlər, çox mürəkkəb yolla gedir. Onu bilin. Demək olar ki, biz nazik bir sapın üstü ilə gedirik. Odur ki, biz gərək bu siyasəti o qədər ağılla, o qədər məharətlə aparaq ki, Azərbaycanın milli mənafeləri müdafiə olunsun, ərazi bütövlüyümüz təmin edilsin və Azərbaycan müharibə şəraitindən çıxsın. Bəziləri deyir ki, müharibə aparaq, 5-6 il də vuruşaq. Amma belələrinin özləri burada oturub, müharibəyə getmir.\nMən sizə deyə bilərəm ki, bu son iki gündə, xüsusən mayın 18-də Milli Məclisdə onlar özlərini ədəbsiz apardıqlarına görə, mənə minlərlə teleqram gəlir. Bu teleqramların əksəriyyəti Qarabağ bölgəsindən Ağdamdan, Bərdədən, Ağcabədidən, Goranboydan, bütün cəbhə bölgələrindən göndərilir. Hamı da məndən tələb edirlər ki, icazə verin, biz gəlib Bakıda bəzi siyasətbazlarla özümüz haqq-hesab çəkək. Orada xalqın yüzlərlə nümayəndəsi icra hakimiyyətlərinin binalan qarşısına toplaşıb deyir ki, bizə şərait yaradın, gedək Bakıya, prezidentə münasibətimizi bildirək və o adamlara öz sözümüzü deyək.\nMən hamıya deyirəm ki, heç bir qarışıqlıq salmaq lazım deyil, o adamların cavabını biz özümüz veririk. O ki qaldı sizin bu həmrəyliyinizə, teleqramlarınıza, mən onlara görə sizə minnətdaram. Azərbaycanın ictimai rəyi mənə məlumdur. Azərbaycan xalqı bu adamların çirkin hərəkətinə nifrət edir. Lakin onlar əvvəllər bəzən belə zorakı, ağılsız hərəkət edərək bəzi məsələlərə nail olduqlarına görə güman edirlər ki, bu, indi də ola bilər. İndi bu mümkün deyil. Mən bu sözləri ona görə deyirəm ki, onları tutduqları yoldan çəkindirim, başa düşsünlər ki, düz yolla getməlidirlər. Düz yolla gedərlərsə, cəmiyyətdə öz yerlərini tutacaqlar. Yox, əgər belə hərəkət edəcəklərsə, Azərbaycanın dövləti var və dövlətçiliyimiz qorunacaq, Azərbaycan qanunları tətbiq ediləcək və kimliyindən asılı olmayaraq, hər kəs öz cəzasını alacaqdır. Güman edirəm ki, siz də bu fikirdəsiniz.\nMən bu fikirləri sizə çatdıraraq bir daha hamınıza, sizin simanızda bütün Qarabağ mahalının əhalisinə, şuşalılara, laçınlılara, kəlbəcərlilərə, ağdamlılara, füzulilərə, cəbrayıllılara, qubadlılara, zəngilanlılara, sakinləri didərgin düşən digər bölgələrin bütün əhalisinə öz hörmət və ehtiramımı bildirirəm. Əmin olun ki, sizin həyat şəraitinizlə maraqlanırıq və bundan sonra da maraqlanacağıq. Qaçqınların məskunlaşdığı yerlərdə dəfələrlə olmuşam. Oraya çox yardım göndərilir – xaricdən də, bizdən də. Buraya da göndərilir. Çalışacağıq ki, bu məsələlər bundan sonra daha yaxşı həll edilsin. Amma siz də, bir halda ki, dözürsünüz, yenə də dözün. Biz çalışacağıq ki, müharibə şəraitindən tezliklə qurtaraq, torpaqlarımızı geri qaytaraq, hər biriniz öz ev-eşiyinizə dönəsiniz. Sağ olun!\nBir daha bayramınızı təbrik edirəm, sizə cansağlığı, xoşbəxtlik arzulayıram.


Dostu Fuad Poladov barədə: “Ölümün gözünə kişi kimi baxdı” – Səhifə 309131 – Yenicag.Az\nAna Səhifə Maqazin Dostu Fuad Poladov barədə: “Ölümün gözünə kişi kimi baxdı”\nYeni Çağ Media Qrupu – May 24, 2019 - 15:43\nBu gün xalq artisti, mərhum aktyor Fuad Poladovun doğum günüdür. Sağ olsaydı, 71 yaşını qeyd edəcəkdi. Amma amansız xəstəlik onu vaxtsız apardı.\nYenicag.az-a açılama verən xalq artisti, tanınmış rejissor Əbdül Mahmudbəyov Fuad Poladovun yerinin bu gün də boş qaldığını deyib:\n“Fuadın yeri bu gün də boş qalıb və onu dolduracaq ikinci bir aktyor olmayacaq. Bu gün o haqq dünyasındadır, özü-özünə hesabat verir. Götür-qoy edir: kimə halallıq verəcək, kiminlə haqq-salamı kəsəcək, bunu özü bilir. Fuad ölümün gözünün içinə kişi kimi baxdı, ağrılarını-acılarını sona qədər içində çəkdi, heç kimlə bölüşmədi, xəstəliyini heç kimə yükləmədi. Gedəndə də o ağrılarını özü ilə birgə axirət dünyasına apardı. O, mənim kursumu bitirmişdi, biz Fuadla tələbə-müəllim, həm də dost münasibətdə olmuşuq. Onun timsalında Azərbaycan kinosu, teatrı, televiziyası böyük bir sənətkarı itirmiş oldu. Fuad haqqında danışmağa ehtiyac da yoxdur, çünki onun barəsində yaratdığı o möhtəşəm obrazlar danışır”.\nxalq artisti, doğum günü, Fuad Poladov, mərhum aktyor, bu gün,


Futbolçuların reytinqi açıqlandı - UEFA\nUEFA milli komandaların qitə miqyaslı yarışları üçün futbolçuların reytinqini açıqlayıb.\nAPA-nın məlumatına görə, AVRO-2020-nin seçmə mərhələsinin V turunun ikinci günündən sonra siyahıya Frenki de Yonq başçılıq edir.\nAzərbaycan yığmasının futbolçuları arasında ən yaxşı nəticə Riçard Almeydaya məxsusdur. Milliləşən braziliyalı 466 xalla Avropada 179-cudur. Yarımmüdafiəçi 20 pillə irəliləyişə nail olub. Ondan 30 xal geridə olan Ramil Şeydayev 203-cü sırada yer alıb. Bədavi Hüseynov millinin üçüncüsüdür. Reytinqdə 305-ci olan müdafiəçinin 305 xalı var.


Xalqların milli kimliyi onunfolklorunda təcəssüm olunur\nXalqların milli kimliyi onun\nfolklorunda təcəssüm olunur\nBərabərlik və əməkdaşlıq prinsipi "etnik intibah"in əsas meyarıdır\nAzərbaycanın tolerant və poloetnik ölkə olması sadəcə sözdə deyil, ölkədaxili siyasətin bütün sahələrində özünü göstərir. Belə ki, ölkənin sosial-iqtisadi siyasəti respublikamızda yaşayan milli azlıqların maraq və milli məqsədlərinə hörmətlə yanaşaraq həyata keçirilir.\nÇünki hər hansı bir xalqın fərdi sayından asılı olmayaraq, onun milli kimliyi daşıdığı folklorunda, adət-ənənələrində təcəssüm olunur. Folklor hər bir xalqın keçdiyi sosial inkişaf yolunu, tarixi mübarizəsini, öz varlıqlarını təsdiq etmək uğrunda apardıqları mücadiləni, milli məişətin özünəməxsusluğunu birmənalı şəkildə özündə əks etdirir.\nÖlkəmizdə hökm sürən tolerant və poloetnik şərait bir çox uğurlara stimul verir. Nəzərə alsaq ki, ölkəmiz müharibə şəraitindədir və atəşkəs rejimi hökm sürür, istənilən halda müharibə çağırışına hazırlıq da var. Belə bir şəraitdə respublikamızda yaşayan bir sıra etnik qrupların milli-mənəvi toxunulmazlığı, eyni zamanda, onların inkişafı üçün tolerant və multikultural bir mühitin yaradılması ulu öndər Heydər Əliyevin uzaqgörən siyasətinin nəticəsidir. Belə deyirlər ki, "İnsan hansı dildə danışırsa, həmin dildə də düşünür". Öz dilində sərbəst danışmaq azadlığı xalqın təfəkkürünü özgələşməkdən, assimilyasiyaya uğramaqdan qoruyur.\nÖzünün ta qədimdən mövcud olan multikultural və tolerant mühiti ilə seçilən ölkəmizdə özünəməxsus "etnik intibah" ümummilli lider Heydər Əliyevin 1993-cü ildə imzaladığı sərəncamdan sonra başlayıb. Sərəncamda etnik azlıqların təhsili, mətbuatı, mərkəzi televiziya və radio ilə xüsusi verilişlərin təşkili, həmfikirlik və ədalətlilik, tolerantlıq və həqiqilik, bərabərlik və əməkdaşlıq hüquqları öz əksini tapıb. Bu sərəncamdan irəli gələn məsələlərin həyata keçirilməsi ona gətirib çıxarıb ki, Azərbaycan vətəndaşlarının şüurunda üç komponentin vəhdəti kök salıb: bunlar öz etnosuna mənsubluq haqqından (istər azərbaycanlı, istər tatar, istər talış, istərsə də rus olsun), milli ənənələrinə və xalqının tarixinə hörmət və məhəbbət hissindən, milli dilin və mədəniyyətin öyrənilməsi meyllərindən ibarətdir.\nHəmfikirlilik və ədalətlilik prinsipi kiçik qrupların bir-biri ilə eləcə də, yerli xalqla qarşılıqlı şəkildə bir-birini tanımaq, dəstəkləmək və hörmətlə yanaşmaq məqsədi daşıyır. Tolerantlıq və həqiqilik prinsipi eyni məkanda bir-birinin mənəvi şərtlərini qəbul edərək, məhz olduğu kimi özünü göstərmək, təqdim etmək məqsədi daşıyır. Bərabərlik və əməkdaşlıq prinsipi isə "etnik intibah"in əsas meyarıdır. Sayından, mədəni köklərinin dərinliyindən asılı olmayaraq, mənəvi köklərin hansı dəyərlərə söykəndiyini hesablamadan, hər bir Azərbaycan vətəndaşı eyni hüquqlara sahibdir və ictimai, sosial-siyasi həyatın istənilən sahəsində əməkdaşlıq azadlığına malikdir.\nÖlkəmizdə uzun illər ərzində formalaşan tolerantlıq, multikulturalizm və milli münasibətlər zəmnində azsaylı xalqlar da öz folklorları ilə yanaşı, Azərbaycan folklorunu da dərindən öyrənmək imkanı əldə ediblər və öyrənirlər. Bunun nəticəsidir ki, onlar öz çıxışlarında milli-etnik mədəniyyətləri ilə yanaşı, Azərbaycan folklorunu da sevə-sevə təqdim edirlər. Bu da, heç şübhəsiz ki, ölkəmizdə mövcud olan multikulturalizmin, qarşılıqlı hörmət və yüksək səviyyədə birgəyaşayış şərtlərinin qorunmasından irəli gəlir. Azərbaycanda yaşayan hər bir xalq öz etnik xüsusiyyətini qoruyub saxlamaqla yanaşı, digər xalqların və etnik qrupların həyat tərzində, məişətində, adət və ənənəsində, eləcə də mədəniyyətindəki bir çox mütərəqqi amilləri də öyrənərək, onları qarşılıqlı surətdə inkişaf etdirirlər. Ümumi birgəyaşayış qaydalarına əməlolunma bu xalqları bir-birinə daha da yaxınlaşdırıb, lakin onlar öz dillərini, etnoqrafik xüsusiyyətlərini qoruyub saxlayıblar. Telekanallarda və efirdə milli azlıqların etnik-mədəni həyatı, etnoqrafiyası barədə müntəzəm materiallar verilir. Milli azlıqların sıx yaşadığı 5 bölgədə isə yerli teleradio kanalları fəaliyyət göstərir. Respublikamızda azsaylı xalqların və milli azlıqların özünəməxsusluqlarının qorunması, maddi və mənəvi mədəniyyətlərinin öyrənilməsi məqsədilə mədəniyyət mərkəzləri yaradılıb. Bunlardan biri də, Talış Mədəniyyət Mərkəzidir. Bu mərkəzdə Lənkəran-Astara bölgəsinin müxtəlif yaşayış məskənlərində, mədəniyyət evlərində fəaliyyət göstərən milli rəqs və mahnı kollektivləri birləşir və onların repertuarında Azərbaycan xalq mahnıları ilə yanaşı, digər azsaylı xalqların folklor nümunələri də yer alır...\nMilli azlıqlardan olan talışların azərbaycanlılarla qaynayıb-qarışması, təkcə Talış Mədəniyyət Mərkəzindəki fəaliyyətilə yekunlaşmır. Talışların etnik mədəni ünsürləri Azərbaycan mədəniyyətinə, eləcə də Azərbaycan mədəniyyəti talış mədəniyyətinə təsir edərək yeni, doğma, maraqlı bir forma, məzmun kəsb edir. Bu iki xalqın qaynayıb-qarışması, təkcə mədəniyyətdə, folklorda deyil, həm də məişət vərdişlərində, sosial həyatda, hətta, mətbəxdə də özünü göstərir. İki xalqın bir-birinə nüfuz etməsi, onların arasındakı qarşılıqlı hörmət hissini daha da dərinləşdirir, yeni istiqamət verir.\nTalışların milli mətbəx nümunələri bizim mətbəximizə qarışıb, sevimli yeməklərə çevrilib. Lənkəran nənələrinin oxuduqları folklor nəğmələri də, bizə elə doğmalaşıb ki, hətta, eşitməyəndə qəribsəyirik bu nəğmələrə. Bu iki xalqın arasındakı münasibətlər o dərəcədə doğmalaşıb ki, sən "talış"san, sən "azərbaycanlı"san deyərək, milli özünəməxsusluğumuzu fərqləndirməyi belə, lazım bilmədiyimiz məqamlar getdikcə çoxalır. Çünki hamımızın bir böyük vətəni, bir respublikası, vahid konstitusiyası, müqəddəs bayrağı, əzəmətli himni var. Bu təkcə talışları deyil, ölkəmizdə yaşayan bütün etnik qrupları bir arada biləşdirən vacib səbəblərdən ən əsasıdır.\nAzərbaycan Cənubi Qafqaz məkanında, hətta dünyada yeganə ölkədir ki, burada bir dəfə də olsun dini və etnik ədavət, sayından asılı olmayaraq, dini azlıqlarla münasibətdə ayrı-seçkilik faktları qeydə alınmayıb. Məhz bu baxımdan, Azərbaycanı multikulturalizmin və tolerantlığın qorunub saxlandığı, inkişaf etdirdiyi, eyni zamanda milli-etnik intibahın beşiyi sayırlar. Azərbaycan respublikasının etnik mənzərəsinin rəngarənğliyi ölkəmizin dünyaya təqdim etdiyi multikulturalizm modelinin və mədəniyyətimizin daha da zənginləşməsinə şərait yaradır. Bu gün Azərbaycanda baş verən bu etnik intibah bütün dünyanın nəzər diqqətindədir. Ən maraqlısı budur ki, Azərbaycan ərazisində məskunlaşan azsaylı xalqların milli dəyərləri, folklor nümunələri, mənəvi sərvətləri, mədəni göstəriciləri, eləcə də dini inancları kifayət qədər qədim köklərə malikdir. Bu da onu göstərir ki, Azərbaycanda hökm sürən tolerantlığın və etnik azadlığın kökləri çox qədimdir.\nAzərbaycanın bütün coğrafiyası boyu səpələnən azsaylı xalqlar müxtəlif etnik, mədəni göstəricilərə malikdirlər. Bu xalqların folklorları arasında böyük fərqlər olsa da, onlar eyni dərəcədə baxımlı, dəyərli və qiymətlidirlər. Çünki, bütün bu mədəni dəyərlər milli, etnik mənsubluğundan asılı olmayaraq, müstəqil Azərbaycan respublikasının mədəniyyəti kimi təqdim olunur. Məhz, azərbaycançılıq ideyasının yüksək tutulması, hər zaman önə çəkilməsi, etnik qruplara milli dəyərlərini, mədəniyyətlərini daha da zənginləşdirməyə stimul verir.\nÖlkəmizin cənubunda məskunlaşan talışlar, şimal bölgəsində yaşayan avarlar, saxurlar, ləzgilər, Qəbələ, Oğuz ərazisində kök salan udilər müxtəlif mədəniyyət mərkəzlərində fəaliyyət göstərərək, məhz azərbaycançılıq ideologiyasını təbliğ edirlər. Bu Mərkəzlərdə yaranan müxtəlif qruplar sırasında "Qafqaz", "Alazan" rəqs qrupları (Balakən rayonu), "Cəngi" rəqs qrupu (Oğuz rayonu), "Cahan" folklor ansamblı, "Qızlar", "Təbəssüm" rəqs qruplarının adlarını cəkmək olar. Eyni zamanda, Qax, Zaqatala, Balakən rayonlarını əhatə edən "Lilay" rəqs ansamblını da xüsusi qeyd etmək lazımdır.\nAzsaylı xalqlara göstərilən ehtiram və hörmətin bəhrəsi kimi, bir sıra aşıqlar da həm öz dillərində, həm digər etnik qrupların, eyni zamanda Azərbaycan dilində yazıb-yaradırlar. Onların Azərbaycan və saxur dillərində məharətlə ifa etdiyi aşıq havaları dinləyicilərin könlünü oxşayır.\nAzərbaycanda tolerantlığın və multikulturalizmin ən yüksək səviyyəsi kimi Qax, Zaqatala, Balakən bölgəsini göstərmək olar. Bu baxımdan, bölgədə yaşayan inqiloyların yaratdıqları "İnqiloy" folklor ansamblı da diqqəti çəkir.\nGürcü, Azərbaycan və inqiloy xalqlarının qaynayıb-qarışdığı Qax rayonunda birgəyaşayış şərtləri elə bir təbii axara düşüb ki, burada hər kəs qarşı tərəfin mədəniyyətinə, dilinə, milli mənsubluğuna dərin hörmətlə yanaşır. Buna görə də, milli mənsubiyyətindən asılı olmayaraq, aşıqlar Gürcü, Azərbaycan və inqiloy dilində yeni folklor nümunələri yaradırlar. Etnik qruplara göstərilən hörmət və qaygı folklorun inkşafına, yeni istiqamətlərdə axtarışlar aparılmasına zəmin yaradır. Zaqatala rayonunun, Əliabad kəndində yaşayan aşıqlar Azərbaycan, gürcü, inqiloy mədəniyyətini, daha dəqiqi, folklorunu təmsil etdikcə, bu mədəniyyətlər daha da doğmalaşır. Bu aşıqlar Azərbaycan, inqiloy və gürcü dillərində çalıb-çağırır. Ümumilikdə isə bu mədəniyyətlərin vəhdətindən, Azərbaycanın bütün dünyada rəngarəngliyi ilə seçilən mədəniyyət çələngi yaranır.


Şuşa birincilər şəhəri\nAzərbaycanın Rusiya ilə birləşdirilməsindən sonra bir-birinin ardınca müxtəlif tipli dünyəvi məktəblər meydana gəlib. Həmin məktəblərin birincisi təbiətin füsunkar guşəsi Şuşada həyata vəsiqə alıb. Çar hökuməti Zaqafqaziyada dövlət məktəblərini açmazdan əvvəl onun Nizamnaməsini hazırlayaraq 1829-cu il avqust ayının 2-də təsdiq edib. Həmin Nizamnamənin nəzərdə tutduğu şəhərlərdən birinci olaraq Şuşada qəza məktəbi təsis edilib. O zaman yerli əhalinin dünyəvi təhsil verən məktəb açmaq səyi və Şuşanın iqtisadi tərəqqisi ona bu sahədə birincilik qazandırıb. Azərbaycan ərazisində ilk qəza məktəbinin təntənəli açılışı 1830-cu il dekabr ayının 30-da Şuşada olub. Beləliklə, Azərbaycanda ilk dövlət məktəbi sisteminin bünövrəsi qoyulub.\nŞuşa qəza məktəbi dünyəvi təhsil verən məktəblərin qaranquşu olub. Şuşada qəza məktəbi Azərbaycanda ilkin olaraq yaradıldığı kimi, fəaliyyət göstərdiyi bütün illərdə təlim-təhsil keyfiyyətinə görə də birinci yerdə gedib. Lakin, o dövrdə böyük maraqla açılan bu və digər qəza məktəbləri az keçməmiş verdiyi təhsilin səthiliyi ilə diqqəti cəlb edib. Hökumət yeni Nizamnamə ilə maarif sahəsində təkmilləşdirmə işi aparmağı lazım bilib. Beləliklə də 1835-ci il may ayının 12-də Zaqafqaziya məktəblərinin ikinci Nizamnaməsi təsdiq edilib. Bu Nizamnamədə Azərbaycan üzrə 4 qəza məktəbini, o cümlədən Şuşa qəza məktəbini təkmilləşdirmək nəzərdə tutulub. Şuşa qəza məktəbi yeni Nizamnamə ilə işləməyə başlayıb. İkinci və üçüncü siniflərdə rus dilinin qrammatikası, coğrafiya, tarix, hesab, Azərbaycan dili, hüsnxətt, rəsm fənləri tədris edilib. Azərbaycan dili ruslar üçün də məcburi fənn kimi həftədə 6 saat keçilib.\nAzərbaycanda ilk ümumtəhsil ocağı olan Şuşa qəza məktəbi 1874-cü ildən etibarən Zaqafqaziyada şəhər məktəblərinin qaranquşu olub, Şuşa şəhər məktəbinə çevrilib. Bu təhsil ocağı 1933-cü ildə Şuşa yeddiillik nümunə məktəbinə, 1937-38-ci dərs ilindən isə 1 nömrəli şəhər orta məktəbinə çevrilib. 1939-40-cı tədris ilində 110 yaşlı məktəbin orta təhsilli ilk buraxılışı olub. 1982-ci ildə isə bu qocaman təhsil müəssisəsi 150 yaşını qeyd edib. Beləki, ümummilli lider Heydər Əliyev uzaqgörənliklə 1982-ci il yanvar ayının 12-də Şuşa şəhər 1 nömrəli orta məktəbin 150 illik yubileyinin qeyd olunması haqqında Azərbaycan Kommunist Partiyası Mərkəzi Komitəsinin Bürosunun qərarını imzalayıb ki, bu qərar əsasında da məktəbin yubileyi təntənəli şəkildə keçirilib. Olduqca əlamətdar hadisədir ki, ulu öndər Heydər Əliyevin siyasi kursunun layiqli davamçısı, Prezident İlham Əliyevin imzaladığı sərəncamla Şuşa şəhəri 1 nömrəli orta məktəbin 180 illik yubileyi 2010 ildə qeyd olundu.\nMəktəbin məzunlarının fəaliyyət dairəsi geniş olub. Belə ki bu məktəbin məzunları Bakıda, Moskvada, Kiyevdə və digər şəhərlərin elmi laboratoriyalarında çalışırlar. Şuşa şəhəri 1 saylı orta məktəb yarandığı vaxtdan 1992-ci ilin may ayına kimi Şuşa şəhərində öz fəaliyyətini fasiləsiz olaraq davam etdirib. Məktəbdə hər cür avadanlıqla təmin olunmuş 24 fənn kabineti və laboratoriyası, 2 linqfon kabineti, maşınşünaslıq kabineti, gənclərin çağırışaqədərki hazırlıq kabineti, zəngin kitabxana, geniş idman zalı, akt zalı, yeməkxana və sair fəaliyyət göstərib. Ötən əsrin 80-ci illərində Şuşa şəhər orta məktəbini bitirən gənclərdən 6 nəfəri qızıl, 7 nəfəri isə gümüş medala layiq görülüb. Şəhərin ermənilər tərəfindən işğal edilməsindən sonra məktəbin şagird və pedaqoji kollektivi respublikamızın müxtəlif rayonlarında müvəqqəti məskunlaşıblar. Sonradan Şuşadakı bu və digər məktəblərin şagirdləri, eləcə də müəllimləri arasında təşkilati işlər aparılıb. Nəticədə, Şuşa şəhəri 1 saylı orta məktəbi 1992-ci ildən etibarən Bakı şəhəri Yasamal rayonu 38 nömrəli orta məktəbin binasında, onun maddi-texniki bazasından istifadə etməklə ikinci növbədə fəaliyyət göstərib.\n“Zaqafqaziyanın konservatoriyası» adını qazanmış Şuşa şəhəri Mir Möhsün Nəvvabın, Xarrat Qulunun, Hacı Hüsünün, Sadıqcanın, Məşədi Isinin, Əbdülbağı Zülalovun, Cabbar Qaryağdıoğlunun, Keçəçi oğlu Məhəmmədin, Məşədi Məmməd Fərzəliyevin, Islam Abdullayevin, Seyid Şuşinskinin, Bülbülün, Zülfi Adıgözəlovun, Xan Şuşinskinin, Məşədi Cəmil Əmirovun, Qurban Pirimovun, bəstəkarlardan Üzeyir Hacıbəyovun, Zülfüqar Hacıbəyovun, Fikrət Əmirovun, Niyazinin, Əfrasiyab Bədəlbəylinin, Soltan Hacıbəyovun, Əşrəf Abbasovun, Süleyman Ələsgərovun, müğənni Rəşid Behdudovun və s.


Aşura günü xütbələr onlayn oxunacaq-Hacı Şahin\nBu gecə məscidlərin açılacağı ilə bağlı xəbərlərə AYDINLIQ GƏTİRİLDİ\n"Bu gecə məscidlərin açılacağı ilə bağlı heç bir açıqlama verməmişəm. Məscidlərdə, kütləvi yerlərdə insanların bir yerə yığılması qadağasını Nazirlər Kabineti yanında Operativ Qərargah verib".\nBu il koronavirus səbəbindən Həcc ziyarəti ləğv olunduqdan sonra ziyarət üçün ödəniş edənlərin xeyli hissəsinin vəsaiti artıq özünə qaytarılıb.\nBu gün Bakıdakı Heydər məscidində Qurban bayramı namazı qılınıb.\n1000 zəvvarın arasında azərbaycanlı olacaqmı? - QMİ-dən AÇIQLAMA\nQafqaz Müsəlmanları İdarəsi (QMİ) Səudiyyə Ərəbistanında 1000-ə yaxın zəvvarın iştirakı ilə keçiriləcək Həcc ziyarətində azərbaycanlı zəvvarların iştirak edib-etməyəcəyini açıqlayıb.\nQurban bayramı ilə əlaqədar fətva niyə verilmir- Allahşükür Paşazadə\nQafqaz Müsəlmanları İdarəsinin sədri Allahşükür Paşazadə bu il Qurban bayramı ilə əlaqədar fətva verilməməsinə aydınlıq gətirib.


Gəncə-Las Palmas de Gran Canaria aviabiletlər - bütün Gəncə-Las Palmas de Gran Canaria teyyare bileti qiymətləri | Trips\nGəncə-Las Palmas de Gran Canaria aviabiletləri\nGəncə - Las Palmas de Gran Canaria\nGəncə-Las Palmas de Gran Canaria biletləri\nAzərbaycanın iri şəhərlərindən hər birində aeroportlar var. Bir çox sərnişinlər aviauçuşlara üstünlük verirlər, çünki onlar təhlükəsiz, sürətli, rahat və ən başlıcası baha deyil. Bu gün Gəncə-Las Palmas de Gran Canaria təyyarə biletlərinin qiymətləri qatar biletlərinin qiymətindən çox az fərqlənir. Halbuki, təyyarə ilə belə səfər dəfələrlə az vaxt aparır. Başqa şəhərə gedişin səbəbi müxtəlif ola bilər:\nGəncə-Las Palmas de Gran Canaria aviabiletlərini internet vasitəsilə almaq daha sərfəlidir. Daşımalar bazarında bir çox şirkətlər fəaliyyət göstərir və onların hamısı sərnişinlərin gözlənilən reyslər haqqında informasiya ilə tanış ola biləcəyi rəsmi saytlara malikdir.\nMəşhur onlayn resurs Trips münasib aviareysi tapmağa, Gəncə-Las Palmas de Gran Canaria biletlərini bron etməyə və almağa kömək edəcəkdir. Bu müasir axtarış sistemi xüsusən, sərnişinlərin rahatçılığı üçün yaradılmışdır. Bəs, bu populyarlığın sirri nədədir?\nHəmçinin baxın: Las Palmas de Gran Canaria - Gəncə istiqamətinə


Şəmkirdə top mərmiləri\n08:15 23 Sentyabr 2020 Oxunub : 2029\nSentyabrın 22-də saat 19:10-da Daxili İşlər Nazirliyinin ″102″ zəng mərkəzi xidmətindən Azərbaycan Respublikası Ərazilərinin Minalardan Təmizlənməsi üzrə Milli Agentliyə (ANAMA) Şəmkir rayonunun Aşağı Seyfəli kəndi ərazisində 2 ədəd mərminin tapılması barədə məlumat daxil olub.\nANAMA-dan Azvision.az -a bildirilib ki, agentliyin xüsusi mobil çevik əməliyyat və partladıcı axtaran xüsusi təlim keçmiş itlərdən ibarət kinoloji qrupları, Daxili İşlər Nazirliyinin Şəmkir Rayon Polis Şöbəsinin və Tibbi Ərazi Bölmələrini İdarəetmə Birliyinin (TƏBİB) Təxirəsalınmaz Təcili Tibbi Yardım Stansiyasının Şəmkir Regional Mərkəzinin (113 xidməti) əməkdaşları dərhal həmin əraziyə göndərilib.\nAgentliyin mütəxəssisləri və Şəmkir Rayon Polis Şöbəsinin əməkdaşları tərəfindən yuxarıda adı qeyd olunmuş ərazidə yol kənarına baxış keçirilib. Təhlükəsizliyi təmin etmək məqsədilə ərazi polislər tərəfindən mühasirəyə alınıb. Agentliyin mütəxəssisləri tərəfindən aparılan təcili təxirəsalınmaz əməliyyat-axtarış tədbirləri nəticəsində aşkar olunmuş təlim məqsədli 2 ədəd 100 millimetrlik top mərmisi (PBR-412) agentliyin mərkəzi məhvetmə ərazisinə daşınıb.\nTop mərmilərinin ətrafında 200 kvadratmetr əraziyə yerüstü, 100 kvadratmetr əraziyə isə yeraltı baxış keçirilib, heç bir təhlükəli əşya və qurğu aşkarlanmayıb.\nTeqlər: ANAMA Şəmkir


Əhmədli də Eviniz Tikilsin binasında 2 otaq -3 otağa - elanlar Bakida alqi satqi - Tezbazar.az\nƏhmədli də Eviniz Tikilsin binasında 2 otaq -3 otağa\nElan kodu: 752047\nƏhmədli də Eviniz Tikilsin binasında 2 otaq -3 otağa düzəlmə Təmirli ev satılır. Yeni tikili 12 Mərtəbəli binanın 7 ci mərtəbəsində yerləşir. Ev = 92 Kv m sahədən ibarətdir. Döşəməsi=parket. Daş binadır. İstilik sistemi=Kombidir. Yaşayışlı binada Qaz, Su, İşıq və Lift daim nəzarətdədir. Bina həyətin də və Dəhlizlərdə = 24 saat Təhlükəsizlik Kamera ilə müşahidədir. Ofisin xidmət haqqı= 1% təşkil edir.\nQiymətin də Endirim olacaq.\nev alqi satqisi turlar avia biletler kondisioner qurasdirilmasi kosmetika mehsullari titan gel bakida kiraye evler tap.az avto hisseler kredit mebel samsung galaxy s3 mini teze qiymeti sebet.az turlar.az kondisioner ustasi samsung j5 ilkin odeniwsiz kreditle evler binede


Rusiya neftin qiymətini qaldıra biləcəkmi?\n2021, 22 Sentyabr, çərşənbə, Bakı vaxtı 15:49\nƏksər Qərb ekspertləri Rusiya, Səudiyə və OPEC arasında hər hansı sövdələşmənin baş tutacağına inanmırlar\nNeft qiymətləri son birja satışında 8 faiz yüksələrək 36 dollara yaxınlaşıb.\nEkspertlərin fikrincə, qiymətin qəfil tərpənişi Rusiya energetika nazirinin bəyanatı ilə bağlıdır. Aleksandr Novak bildirib ki, neft hasilatının azaldılması məsələsini müzakirə etmək üçün OPEC və Səudiyyə Ərəbistanı ilə danışıqlara hazırdır.\nReuters agentlyinin məlumatına görə, Aleksandr Novak “istənilən formatda” danışıqlara hazır olduğunu, habelə Səudiyyə Ərəbistanın hasilatı 5 faizədək azaltmaq təklifi ilə çıxış etdiyini bidlirib.\nBir sözdən oynayan neft\n“The Financial Times” burada incə bir məqama toxunub: Söhbət Səudiyyənin hər hansı yeni təklifindən gedir, yoxsa əvvəlki təkliflərdən?\nQəzet yazır ki, Səudiyyə və Rusiya onsuz da 18 aydan bəridir ki, neft qiymətlərinin uçurumdan xilas edilməsi üçün məsləhətləşmələr keçirirlər, konkret nəticə isə yoxdur.\nOPEC-in əsas oyunçusu Səudiyyə əvvəllər də dəfələrlə bildirib: neft hasilatını azalda bilər, lakin yalnız o halda azalda bilər ki, qeyri-OPEC ölkələri, konkret deyilərsə Rusiya da öz hasilatını azaltsın.\nRusiya energetika nazirinin son bəyanatı barədə Səudiyyə nə təkzib, nə də təsdiq cavabını verib.\nQərb agentlikləri bildirirlər ki, məhz Səudiyyənin konkret cavabdan qaçmasından sonra Brent markasından olan neftin qiyməti təkrar 34 dollara düşüb. Bundan əvvəl Novakın bəyanatı neftin qiymətini az qala 36 dollara qaldırmışdı.\nEkspertlər nədən şübhəlidirlər?\nMəhz bu səbəbdən də bir çox nüfuzlu Qərb firmaları və ekspertləri, Rusiyanın sadəcə olaraq qiymətlərə xəbərlərlə təsir etmək cəhdlərindən şübhələnirlər.\nOnların fikrincə, Rusiyanın məqsədi qiymətləri qaldırmaq yox, onların dinamik enişini əngəlləməkdir.\nÇünki neft qiymətlərinin düşməsinə səbəb olan əsas şərtlər hələ də yerindədir: Neftin ən böyük alıcısı Çinin alıcılıq qabiliyyəti düşüb, ABŞ neftinin hasilatı azalmır, neft ağzınadək dolu anbarlara axmaqda davam edir. Üstəlik bu faktorlara ikisi də əlavə olunub: İraq hasilatı sabitləşdirib, İran isə sanksiyalar qaldırıldıqdan sonra bazara gəlir.\nRusiyanın özü ilə bağlı şərt də var. Bundan əvvəl hasilatı azaltmağın çətinliyini iddia edərkən Rusiya bildirirdi ki, havaların şaxtalı olduğu bir vaxtda Sibir yataqlarında neft hasilatının dayandırılması texniki baxımdan mümkün deyildir. Başqa sözlərlə, Sibirin şaxtalı havaları da yerində qalır.\nRusiyadan gələn siqnallarda şübhəli olan başqa bir məqam da bəyanatların hansı səviyyədə səslənməsidir.\nRusiyanın istehsala görə ikinci böyük şirkəti Lukoilun rəhbərlərindən biri bəyan etmişdi ki, şirkət neft hasilatını ixtisar etməyə hazırdır, əgər Moskvadan siyasi dəstək olsa. Başqa sözlərlə bu o deməkdir ki, hasilatı azaldıb-azaltmamaq məsələsi Lukoil-da yox, Kremldə həll olunur.\nLondonda çıxan “The Telegraph” qəzeti də ötən cümə axşamı neft qiymətlərinin 8 faiz artmasını Rusiyanın Səudiyyə ilə mümkün danışıqları barədə xəbərlərlə bağlayır.\nQəzet yazır ki, Riyadla Moskva arasında hər hansı razılaşma OPEC-lə onun rəqibi arasında on ildən bəri ilk saziş kimi qiymətləndirilə bilərdi.\nMoskva “sentimentlə” oynayır\nBununla yanaşı “The Telegraph” yazır ki, Moskva və Riyad arasında yaxınlaşma, hələlik neft qiymətlərinə dair razılaşmanın əldə ediləcəyi məsafəyə çatmayıb.\nCapital Economics xammal araşdırmaları mərkəzindən Julian Jessop deyib ki, Səudiyyə bəlkə də əlaqələndirilmiş hasilat ixtisarına razı olardı, lakin o, çətin Rusiyanı etibarlı tərəfdaş kimi görsün.\nTəzə bir şey yoxdur. Bu sadəcə olaraq Rusiyadan gələn xəbər dalğasıdır. Səudların nəsə etmək istədiklərini göstərən heç bir əlamət yoxdur\nJessop da bildirir ki, Rusiya hazırda istəsə də, neft kranlarını bağlaya bilməz, çünki Sibirin şaxtalarında dayandırılan quyularda sonradan hasilatı bərpa etmək son dərəcə çətin texniki məsələdir.\nBarclays Capital firmasının ekspertləri isə bildirirlər ki, Rusiya və Səudiyyə və ya OPEC arasında hər hansı bir görüşün real nəticə verəcəyinə və hasilatın azalacağına inanmırlar. Onlar bu qənaətdədirlər ki, Moskva sadəcə olaraq “bazar sentimenti”ni dəyişməyə cəhd göstərir.\nBununla yanaşı, iqtisadiyyatları neftdən son dərəcə asılı olan Rusiya və Səudiyyənin ara-sıra indikinə bənzər siqnalları gəlir.\nAmerikanın CNBC şəbəkəsinin saytındakı məqalənin sərlövhəsi də əlamətdardır: “OPEC və Rusiya arasında neft razılaşmasına ümidlər sıfır qədər zəifdir”.\n“Təzə bir şey yoxdur. Bu sadəcə olaraq Rusiyadan gələn xəbər dalğasıdır. Səudların nəsə etmək istədiklərini göstərən heç bir əlamət yoxdur” – deyib Citigroup-un direktorlarından Edward Morse.\nRusiyanın “bədaətən” bəyanatı\nMoskvadakı Macro-Advisory firmasından Chris Weafer isə deyib ki, Səudiyyənin belə bir görüşə maraqlı olduğunu düşünmür, çünki Riyadın əsas hədəfi ABŞ və onun şist istehsalçılarıdır.\nİranın neft platforması\nOnun fikrincə, hasilatın real ixtisarı üçün ABŞ-ın da bu prosesdə iştirakı həlledicidir.\n“Mən düşünmürəm ki, Rusiya və ya Səudiyyə öz hasilatlarını sist sənayesinin xeyrinə azaltsınlar” – deyib ekspert.\nBloomberg saytı Weafer-ə istinadən yazır ki, Rusiya naziri Novakın “bədaətən verdiyi bəyanat” sadəcə neft qiymətlərini “dəstəkləmək” üçündür.\nIHS şirkətinin sədr müavini Daniel Yergin isə hesab edir ki, hazırkı vəziyyətdə hasilatın ixtisarına dair hər hansı danışıqlarda İran da masanın arxasında olmalıdır.\nBu arada OPEC-in sözçüsü də Səudiyyə Ərəbistanın hasilatı 5 faiz azaltmağa hazır olduğu barədə hər hansı bəyanatından xəbərsiz olduğunu söyləyib.\nYergin deyib ki, yaranmış vəziyyətdə iqtisadiyyatları tamamilə neftdən asılı olan ölkələr real çıxış yolunu hasilatı azaltmaqda yox, artırmaqda görürlər.\nMəsələn neft gəlirlərindən 95 faiz asılı olan İraq hasilatı bu həftə, günə 4 milyon barrelə çatdırıb.\nKörfəz suya getməz\nWeafer isə bildirir ki, Rusiya, OPEC və Səudiyyə Ərəbistanı arasında görüşlər ola bilər və belə görüşlər vaxtaşırı baş verir, lakin indi bu danışıqların hər hansı konkret nəticə verəcəyi real deyil.\n“Bu Rusiya tərəfindən yaradılmış farsdır” – deyib Again Capital-dan John Kilduff.\nEkspertlər deyirlər ki, ABŞ nefti istehsalının da azaldığını göstərən əlamətlər yoxdur. ABŞ anbarlarında hazırda 1, 2 milyard barrel neft var.\nOnların fikrincə, indi başlıca problem neftin hasilatı yox, onun anbarlanmasıdır.\nBəzi mənbələrdən alınan xəbərlərdə deyilir ki, guya Moskva Səudiyyəyə əvvəlcə onun hasilatı azaltmasını təklif edib və özünün bu prosesə sonradan qoşulacağını vəd edib.\n“The Wall Street Journal” yazır ki, Körfəz ölkələri çətin, bu sayaq sövdələşməyə razılaşsınlar, çünki artıq bir dəfə, 2000-ci illərdə Moskva buna bənzər vədini yerinə yetriməyib.\nRusiya OPEC-lə danışıqlara razılaşır\nDünya bankı neft proqnozunu aşağı saldı\nRusiya OPEC-lə danışıqlar aparır ?\nTankeri yavaş sür...


Qənirə Paşayeva: “Murov aslanı”nın xanımı ilə görüşüb\nDoğru.az xəbər verir ki, Milli Məclisin Mədəniyyət Komitəsinin sədri Qənirə Paşayeva Azərbaycan Silahlı Qüvvələrinin mayoru, Vətən Müharibəsinin şəhidi İlkin Rzayevin həyat yoldaşı Zeynəb Rzayeva ilə Milli Məclisdə görüşüb.\nKomitə sədri Vətən Müharibəsinin birinci ildönümü və tarixi Zəfərimizin ildönümü ərəfəsində şəhid xanımı ilə görüşün onunçün xüsusilə dəyərli və anlamlı olduğunu bildirib: “Ali dövlət rəhbərliyimizin şəhid ailələrinə yüksək diqqət-qayğısı hamımız üçün örnək təşkil edir.\nŞəhidlərimizin ailələri, yadigarları bizimçün əzizdir.\nMüharibənin ildönümündə əziz şəhidlərimizin ruhunu bir daha dərin ehtiramla yad edir, yaralı qazilərimizə şəfa, müharibənin bütün iştirakçılarına möhkəm can sağlığı, uğurlar diləyirik”!\nŞəhidin xanımını dinləyən, qayğıları ilə yaxından maraqlanan Komitə sədri, onu qayğılandıran məsələlərlə bağlı əlaqədar dövlət orqanları ilə telefonla əlaqə saxlayıb, müzakirələr aparıb. Şəhidin xanımına bildirilib ki, mümkün olan ən qısa müddətdə şəhid ailəsinin qaldırdığı məsələlərlə bağlı mümkün olan müvafiq tədbirlər görüləcək.\nQ.Paşayeva Z.Rzayevaya Qarabağ motivli xatirə hədiyyəsi təqdim edib.\nQeyd edək ki, İlkin Cəfər oğlu Rzayev (28.07.1984, Əlikli, Şərur – 02.10.2020, Murovdağ, Kəlbəcər) “Murov aslanı” ləqəbi ilə tanınıb.\n2006-ci ildə Heydər Əliyev adına Azərbaycan Ali Hərbi Məktəbini bitirərək leytenant rütbəsi almış İlkin Rzayev, 2006-2007-ci illərdə Müdafiə Nazirliyinin Təlim Tədris Mərkəzində təkmilləşdirmə kursu keçərək, Orduda xidmətə başlayıb. 2009-cu ildə baş leytenant, 2013-cü ildə kapitan, 2017-ci ildə isə mayor rütbəsinə yüksəlib.\nO, hərbi xidməti zamanı daim yüksək hərbi bacarıqlarına görə fərqlənib. 2016-cı ilin Aprel Döyüşlərində iştirak edib.\nMayor İlkin Rzayev 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi uğrunda başlanan Vətən Müharibəsində iştirak edib, döyüşdə öz qəhrəmanlığı, qətiyyəti ilə fərqlənib. Onun son vəzifəsi “Döyüş hazırlığı bölmə rəisi” olub.\nMayor Rzayev təxminən 40 nəfərə yaxın şəxsi heyəti olan qrupu mühasirədən xilas edərək, 2 oktyabr 2020-ci ildə Murovdağ uğrunda gedən döyüşlərdə şəhid olub. Bakıda – II Fəxri Xiyabanda dəfn edilib.


AKADEMİK RAMİZ MEHDİYEVİN ƏSƏRİ ÜZƏRİNDƏ DÜŞÜNƏRKƏN\nMüasir Azərbaycan fəlsəfi fikrinin inkişafında xüsusi xidmətləri olan akademik Ramiz Mehdiyev növbəti sanballı əsərini ərsəyə gətirib.\n2017-ci ildə Rusiyanın paytaxtında nəşr edilən və iki kitabdan ibarət olan əsər Azərbaycan cəmiyyəti üçün olduqca aktual olan problemlərin fəlsəfi-elmi tədqiqinə həsr edilib. Akademik Azərbaycan milli ideyasının fəlsəfi analizini verib, yeni müddəalar irəli sürüb, proqnostik fikirlər ifadə edib. Əsərdə, Azərbaycanda milli ideyanın formalaşmasının tarixi mərhələləri kifayət qədər dolğun araşdırılıb və dövlətçiliyin inkişafı bağlılığında maraqlı qənaətlər əldə edilib. Geniş təhlil əsasında müasir mərhələdə Azərbaycanda müstəqil dövlət quruculuğunun yeni mərhələyə qədəm qoymasında milli ideyanın rolu müəyyənləşdirilib, onun fəlsəfi səciyyəsi verilib. Geniş mövzuları əhatə edən bu problematikanın əsərdə ətraflı fəlsəfi təhlili yer alıb. Biz bir məqalədə onların bütün çalarları üzərində dayana bilmərik, lakin bir sıra məqamlarla bağlı fikirlərimizi bildirməyə ehtiyac görürük.\nƏsəri dərk etmək üçün, ilk növbədə, onun ruhunu dərk etmək gərəkdir. Çünki ortaya tamamilə yeni yanaşma əsasında Azərbaycanın gələcəyi ilə bağlı olan fundamental fəlsəfi-elmi problemlər çıxarılır, analiz edilir və həlli istiqamətləri göstərilir. Konkret desək, əsər keçmiş naminə deyil, gələcək üçün yazılıb. Bu zaman baxılan məsələlərin tarixinə diqqət yetirilir, onlar təhlil olunur, lakin kimlərisə ittiham etmək üçün deyil, milli tarixin adekvat dərki əsasında Azərbaycanın gələcəyinin fəlsəfi obrazını yaratmaq naminə edilir. Bu, çox mühüm elmi yükü olan məqamdır, çünki "Azərbaycanın gələcəyi problemi getdikcə daha çox aktual xarakter alır. Və zamanın əlaməti ideya olur, o cümlədən, milli ideya" (bax: I Kitab, s. 11).\nII kitabın XX əsrin sonunda müstəqil Azərbaycan dövlətinin yaradılması məsələsinin təhlili ilə başlaması yuxarıda ifadə edilən tezislər çərçivəsində müəllifin qarşıya qoyduğu elmi məqsədlər baxımından kifayət qədər əsaslıdır (bax: Mextiev R.G. Naüionalğnaə ideə Azerbaydjana v gpoxu qlobalğnıx transformaüiy. V 2 kn. Kniqa II. - M.: Politiçeskaə gnüiklopediə, 2017, 365 s.). Bu, oxucunu öncədən milli ideya və milli identikliyə müstəqil dövlət quruculuğu strategiyası müstəvisində baxmağa yönəldir. Milli ideyanın formalaşması mərhələlərinin analizi də bu bağlılıqda maraqlıdır (bax: əvvəlki mənbəyə, s. 52-87). Aydın olur ki, Azərbaycanda dövlətçilik qədim tarixə malikdir və hər mərhələnin şəraitinə uyğun milli ideya formalaşıb. O cümlədən, keçən əsrin əvvəllərində Şərqdə ilk dəfə olaraq məhz azərbaycanlıların demokratik dövlət yaratmasının siyasi, ideoloji və dövlətçilik ənənəsini əhatə edən səbəbləri vardır. Kitabda keçən əsrin əvvəllərində milli ideyanın formalaşmasının dramatizmi dolğun təhlil edilib. Həmin mərhələdə milli ideyanın məzmununu təşkil edən əsas elementlərin xarakteristikası verilib. Regionun böyük dövlətlərinin geosiyasi mübarizəsi kontekstində milli ideyanın aqibəti fəlsəfi təhlil edilərək çox vacib qənaətlər əldə edilib.\nBütün bunlar yekun olaraq güclü Azərbaycan dövlətinin yaradılmasının qloballaşma şəraitində milli ideyanın inikası kimi dərk edilməsinə imkan yaradır. Kitabda problemin bu aspekti də geniş tədqiq edilib və çox aktual qənaətlər əldə olunub. O cümlədən, Azərbaycanın postindustrial cəmiyyət quruculuğu yolunda atdığı addımların fəlsəfi-elmi təhlili aparılaraq əhəmiyyətli proqnozlar verilib.\n525-ci qəzet.- 2018.- 17 aprel.- S.4.


İri məişət avadanlıqları /\nQapı şüşələrinin sayı\n60 lt kimi\n60 lt-dən çox\nSoba Hotpoint-Ariston FIT 801 H AN\nSoba İndesit IFW 55Y4 IX\nSoba Bompani ECO247BL\nSoba Bompani BO242SA/E\nSoba Bompani BO243YG\nSoba Bompani BO243XU\nSoba Bompani BO243JC/L\nSoba Bompani EKO614WH\nSoba Bompani EKO614BL\nSoba Bompani EKO614İN\nSoba Bompani ECO243GCN\nSoba Bompani ECO241Mİ\nSoba Bompani ECO244MN\nSoba Bompani BO243MN/E\nSoba Bompani BO243AD/E\nSoba Itimat I-28 50lt (qrilsiz) Gold\nSoba Itimat Double Glass Turbo Fan 50lt (qril ilə) ...\nSoba Itimat I-28 50lt (qrilsiz)\nSoba Fiver CMXF6 EI DB Black Inox\nSoba Fiver CMXF6 EI DB Black\nSoba Electrolux EOB 93434 AK\nSoba Electrolux EOB 93434 AX\nSoba Zanussi OVEN OPZB 4230 В\nSoba Samsung NV75N7646RSWT\nSoba Teka FGE 924\nSoba Teka FGE 730\nSoba Hotpoint-Ariston FI5 854 P IX HA\nSoba Hotpoint-Ariston FA5 841 JH WHG HA\nSoba Hotpoint-Ariston FA3 841 H IX HA\nSoba Teka HKX 790\nSoba Teka HKL 970 (40589000)\nSoba Teka HLC 844 C (40587602)\nSoba Teka HL 45.15 (41595020)\nSoba Teka HKL 840 (41591040)\nSoba Teka HKL 870 (41591050)\nSoba Teka HE 635\nSoba Teka HKX 740\nSoba Teka HLB 830 SS (41560060)\nSoba Teka HLB 840 SS (41560070)\nMüasir bir mətbəx, ilk növbədə, bütün zəruri məişət texnikası olan bir otaqdır və yalnız bundan sonra gözəl mebel və təmirdir. Əhəmiyyətli elementlərdən biri sobadır, seçim edərkən onun növlərini və imkanlarını, üstünlüklərini və mənfi cəhətlərini bilmək lazımdı, və həmçinin cihazların seçilmə qaydalarınıda.\nSobalar arasında isitmə üsulları ilə fərq var, onlar qazla və elektrikli olurlar. Bəzi insanlar qaz modellərini yalnız evdə qaz olduqlarına görə seçirlər, lakin bu həmişə əsaslandırılmır. Evdə qaz varsa belə, bir çox mütəxəssis elektrik sobası almağı tövsiyə edir və niyə bunu anlamağa çalışın. Unutmayın ki, təqdim olunan bütün modellər arasında təxminən 90% -i elektrik sobalarıdır.\nQaz sobası haqqında danışırıqsa, onda onun əsas çatışmamazlığı qeyri-bərabər isitməsidir. Seçirsinizsə, onda ventilyatoru olan birinə ehtiyacınız var, bu qeyri-bərabər istilik problemini həll etməyə kömək edəcəkdir.\nElektrikli sobada bu cür avadanlıqların imkanlarını genişləndirən müxtəlif seçimlərin böyük bir seçimi var. Təbii qaz həryerdə olmadığı üçün bu ən çox yayılmış seçimdir. Elektrikli soba sabit və dəqiq bir temperatur təmin edir, bu da 5 °-də tənzimlənə bilər. Çox sayda müxtəlif funksiyanın olması bu cihazı müasir mətbəxdə əvəzolunmaz edir.\nNecə elektrik sobalar var?\nAsılı. Bu vəziyyətdə, soba və qaz üstlüyü yalnız eyni korpusda deyil, eyni paneldən idarə olunurlar, bu da istifadə zamanı müəyyən narahatlıq yaradır.\nMüstəqil. Belə sobanın ayrı idarəetmə paneli var və ayrıca quraşdırıla bilər. Hündürlükdə quraşdırıldıqda bu cür avadanlıqlardan istifadə etmək daha rahatdır, sonra yemək bişirdiyiniz zaman əyilmək lazım deyil və yeməyin necə hazırlandığını izləmək rahatdır.\nTəmizləmə növünə görə sobalar arasında fərq var:\nƏnənəvi təmizləmə sistemi. Bu vəziyyətdə hər şey bir süngər və kimyəvi məişət maddələrdən istifadə edərək əl ilə edilir. Bu çox rahat olmasa da, belə bir sobanın qiyməti az olur. Müasir modellər arasında bu tip təmizlik demək olar ki, tapılmır.\nHidroliz. Təmizləmə prosesi 50-90 ° temperaturda baş verir, buna görə az enerji sərf olunur. Təmizləmə prosesinin özü avtomatik olaraq baş versə də, yenə də süngərlə tamamlanmalı olacaq.\nKatalitik. Bu cür modellərdə xüsusi emal istifadə edirlər, tərkibində katalizator var ki, yağ oksidləşsin. Təmizləmə prosesi pişirmə zamanı baş verir, buna görə başqa heç nə etmək lazım deyil, lakin zaman keçdikcə katalitik panellərin səmərəliliyi azalır və vaxtaşırı dəyişdirmək lazım ola bilər.\nPirolitik. Bu özünü təmizləmə üsulu üzvi qalıqların yandırılmasına əsaslanır. Proses 450-500 ° temperaturda baş verir. Ən səmərəlidir, lakin çox enerji sərf edir və düzgün elektrosim lazımdır.\nBir soba illərdir, hətta on illərlə istifadə olunan bir mətbəx avadanlığıdır. Bir çox evdar qadınlarda hələdə sovet sobaları var. Bununla birlikdə, müasir dizaynlar bişirmə prosesini xeyli asanlaşdıra biləcək çox sayda yenilik və əlavə funksiyaya malikdir.\nEvinizə soba almağı düşünürsünüzsə, bizə müraciət etməlisiniz, biz onlayn ödəməyə kömək edəcəyik, zəmanət talonu və Bakıda pulsuz çatdırılma ilə. Çatdırıldıqdan sonra kuryerə nağd şəkildə də ödəniş edə bilərsiniz. Bir şirkətin nümayəndəsisinizsə və köçürmə yolu ilə kiçik məişət cihazlarını onlayn necə alacağınızı axtarırsınızsa, doğru yerdəsiniz, bütün lazımi sənədləri verib, vaxtında çatdırırıq.\nEtməyiniz qərəkən şey, sizin üçün uyğun olan sobanın parametrlərini seçmək, dizayn və ünvanı göstərməkdir - qalanların hamısına biz diqqət yetiririk!\nArtıq bu gün Megamart var - sobaların müxtəlif istehsalçılardan, müxtəlif qiymətlərlə və ən əsası endirimlərlə böyük çeşidini görə biləcəyiniz bir onlayn mağaza.


Masallıda pandemiya ilə bağlı görülmüş işlər - (Əlihüseyn Şükürov, AZpress.AZ. Masallı)\nMasallıda pandemiya ilə bağlı görülmüş işlər (Əlihüseyn Şükürov, AZpress.AZ. Masallı)\n9 iyun 2020-ci il tarixdə GEM və rayon Dezinfeksiya Stansiyasi ilə birlikdə Mərkəzi Rayon Xəstəxanası, rayon Polis şöbəsi, Avtovağzal, Mərkəzi Poçt, rayon Məşğulluq Mərkəzi, Olimpiya İdman Kompleksi, 5 Bankın qarşısı, 9 terminal, 14 bankomat, 9 sərnişindaşıma xidməti göstərən avtonəqliyyat vasitəsi dezinfeksiya olunmuşdur. Hal-hazırda dezinfeksiya işləri davam etdirilir.\nRİHB-sının təşkilatçılığı ilə, YAP rayon təşkilatının Gənclər Birliyinin könüllüləri və DSMF-nin rayon şöbəsinin əməkdaşları tərəfindən 65 yaşdan yuxarı olan 175 nəfər tənha-kimsəsiz vətəndaşlarla görüşülüb onların sosial-məişət xidmətləri, o cümlədən ev təsərrüfatı ilə bağlı işlərdə, əsas tələbat mallarının, dərman vasitələrinin alınmasında, kommunal ödənişlərin edilməsində və sair işlərdə köməklik göstərirlər. Hal-hazırda işlər davam etdirilir.\nMasallı rayonu ərazisində 11 434 nəfərə 190 manat vəsait verilmişdir. Habelə 2837 nəfərə 2-ci dəfə 190 manat almaqdan ötrü kart verilmişdir.\nİşsiz şəxslərin müvəqqəti məşğulluğunun təmin edilməsi məqsədilə (2 ay müddətinə) rayona 474 nəfər üçün ayrılmış iş yerlərinə 345 nəfərlə DOST iş mərkəzi tərəfindən müqavilə bağlanaraq işlə təmin olunmuşlar. 164 nəfər sistem tərəfindən işi və qazancı olmayan kimi təsdiq edilmişdir. Vətəndaşlarla müqavilə bağlanmaqdan ötrü iş davam etdirilir.\nKarantin dövründə bir sıra məhdudiyyətlərin yumuşaldılmasını nəzərə alaraq vətəndaşların maarifləndirilməsindən ötrü rayon ərazisində “karantin qaydalarının yumşaldılması, karantin qaydalarının aradan qaldırılması deyil” adı altında 114 nəfərdən ibarət 20 mobil qrup (RİH, YAP Masallı rayon təşkilatı, Heydər Əliyev Mərkəzi, rayon Polis şöbəsi, rayon Təhsil şöbəsi, Gənclər və İdman idarəsi, “Gənclər evi” sosial xidmət mərkəzi, Gənclərin İnkişaf və Kariyera Mərkəzi və gənc könüllülərin iştirakı ilə) yaradılmışdır. 08 iyun 2020-ci il tarixdə Masallı şəhər ərazisində Mobil qruplar tərəfindən 1790 nəfərlə maarifləndirici söhbət aparılmışdır (ümumilikdə 76 301). Təbliğat işləri davam etdirilir.\n9 iyun 2020-ci il tarixdə koronavirusla bağlı 75 nəfərdən yaxma götürülmüşdür. Ümumilikdə rayon ərazisində 6080 nəfərdən yaxma götürülmüşdür.\n7. Rayon Polis şöbəsinin əməkdaşları tərəfindən 9 iyun 2020-ci il tarixdə rayon ərazisində karantin qaydalarını pozduğuna görə 3 nəfər vətəndaş haqqında inzibati protokol tərtib edilərək cərimə olunmuşdur. Ümumilikdə rayon ərazisində karantin qaydalarını pozduğuna görə 42 nəfər vətəndaş haqqında inzibati protokol tərtib edilərək cərimələnmişdir.


Koronavirusdan ölmə şanslarını göstərən sayt yaradılıb - Ens.az - 4 dildə xəbərlər və ensiklopediya\nKoronavirusdan ölmə şanslarını göstərən sayt yaradılıb\n" Corona Dononic Panic, SARS-CoV-2 virusunun sizin üçün nə qədər təhlükəli olduğunu hesablayacaq və bunun həyatınızda ən böyük təhdid olmadığını göstərəcəkdir. Saytımızı tərk etmədən şansları hesablaya bilərsiniz" - saytın tanıtma bölümü bu sözlərlə başıanır.\nKoronavirusdan ölmək şansları\nCovid-19 pandemiyası bir çox insanda ciddi panikaya səbəb olub. Həddindən artıq çox məlumat və elmi xəbərləri saxtalardan ayırmaq üçün lazımi ekspertizanın aparılmaması , sıxıcı bir qeyri-müəyyənlik hissi yaradıb. Patogenin məhz sizin üçün nə qədər böyük bir təhlükə olduğunu başa düşmək mümkün deyil.\nİnternetdə bir təhlükə həddini hesablayan kifayət qədər xidmətlər var. Ancaq onlardan çoxu, mənfi göstəriciləri əsassız olaraq şişirdir, insanlarda təlaş hissini yüksəldir ki, onlardan istifadə tövsiyə olunmur. Koronavirusdan ölmək şansınızı hesablayacaq mənbələrdən biri də budur - Corona Panic. Ancaq bu sayt digərlərindən müsbət mənada fərqlənir.\nMəlumat bilmək istəyirsinizsə, yaşınızı , cinsinizi və yaşadığınız ölkəni daxil etməlisiniz. Bundan başqa, diabet, xərçəng, ürək-damar və ya xroniki tənəffüs xəstəlikləri varsa, onalara dair tarixçə də qeyd olunmalıdır. Səhifənin sağındakı ayrıca bir sahədə, xəstə, ölən və sağalmışların sayı, habelə koronavirusdan ümumi ölüm nisbəti haqqında faktiki məlumatlar göstərilir.\nNəticə daha sonra təbii fəlakətlər, hava qəzaları və ya avto qəzalar kimi digər ölüm faktorları ilə müqayisə olunur. Məsələn, saytın məlumatına görə, "ağırlaşdırıcı amillər, yəni digər ciddi bir xəstəlik yoxdursa " 30 yaşında bir kişi üçün boğulma ehtimalı koronavirusdan ölmə şansından üç qat çoxdur: 0,67% -ə qarşı 0,2%.\nƏslində, "Corona Donica Panic" daha çox yumoristik bir saytdır. Bunu səhifənin ən yuxarısında olan rədd cavabı da göstərir: “Bu sayt koronavirus ətrafında yatanmış panikaya qarşı çıxır. Müəyyən bir təhlükədən ölmək şansınızı heç kim bilmir, amma tualet kağızı almağı dayandırın! "\nBuna baxmayaraq, hesablamaların nəticələri etibarlı elmi məlumatlara - ÜST missiyası və Çin hakimiyyət orqanlarının 55.924 laboratoriya ilə təsdiqlənmiş hallar barədə məlumatları əks etdirən birgə hesabatına əsaslanır. Hesablama metodologiyasına ayrı-ayrı ölkələr üzrə ölüm məlumatları da daxildir.


Bu kitabda, hər zaman ədaləti, gözəl əxlaqı, təvazökar olmağı, dürüstlüyü, səmimiyyəti, qısacası hər şeyin ən doğrusunu bildirən “səs”dən bəhs edəcəyik. Bu səs, bəlkə fərqində deyilsiniz, amma daim sizinlə birlikdədir, hara getsəniz sizinlə gəlir. “Kimə aiddir bu səs” deyə düşünə bilərsiniz. Bu səs əslində sizə aiddir, sizin içinizdə; vicdanınızın səsidir ...\nVicdan kəlməsini hər kəs çox yaxşı bilir və çox tez-tez istifadə edir. Lakin əsl mənasının nə demək olduğu, həqiqətən vicdanına tabe olan insanın nələr etdiyi, digər insanlardan nə fərqinin olduğu ümumi olaraq bilinməz. Vicdan cəmiyyətdə bilinən mənasıyla məhdudlaşdırılır. Cəmiyyətdəki yayılmış anlayışa görə, yerə zibil atmayanlar, dilənçiyə pul verənlər, küçə heyvanlarını qoruyub bəsləyənlər vicdanlı insanlara nümunədir. Ancaq vicdanın, cəmiyyətdə geniş olaraq istifadə edilən bu mənasından çox üstün mənası və əhəmiyyəti vardır. Bu kitabın məqsədi, Quranda nümunələri verilən əsl vicdanı tanıtmaq və vicdanlı insanın necə düşündüyünə, vicdanı ilə necə fikirə və anlayışa sahib olduğuna və vicdanın insanların ölümdən sonrakı həyatları üçün nə qədər əhəmiyyətli olduğuna diqqət çəkməkdir. Bunun üçün isə, vicdanınızın səsini tanımağınızı və onu düşüncələrinizdəki digər səs və təlqinlərdən ayıra bilmənizi təmin edəcək məlumatlar veriləcəkdir. Həmçinin vicdanınızın sizə nələr düşündürəcəyi və etdirəcəyi mərhələ-mərhələ izah ediləcək və vicdanına tabe olan insanın necə yüksək əxlaqa sahib olacağı bildirəcəkdir. Bu kitabın məqsədi yalnız vicdanla əlaqədar məlumat vermək deyil, insanların vicdanlarına səslənərək onları hərəkətə keçirmək, gücləndirmək və bundan sonrakı həyatlarını vicdanlarına görə yaşamağa təşviq etməkdir. Və vicdanlarına tabe olmadıqları zaman necə zərərlə qarşılaşacaqlarını da göstərir.


03-3-2017 - Tarixə olan arxiv\nAzərbaycanın təşəbbüsləri, regional və beynəlxalq əməkdaşlıq Cənub Qaz Dəhlizinin uğurla reallaşdırılmasına etibarlı zəmin yaradır\nPrezident İlham Əliyev: Biz “Cənub Qaz Dəhlizi” layihəsini həyata keçirəcəyik. Biz bu uğura birgə nail olacağıq\nAzərbaycanın daim özünün xoş məramına sadiq qalaraq qlobal məkanda yeni əməkdaşlıq platformalarından çıxış etməsi heç kəsə sirr deyil. İndiyədək ölkəmiz regional və qlobal əh�...\nPulsuz tibbi müayinə: İsmayıllıda bu günədək 9239 nəfər müayinədən keçib\nPrezident İlham Əliyevin tapşırığına uyğun olaraq, əhalinin fevralın 15-dən başlanan növbəti kütləvi pulsuz tibbi müayinəsi İsmayıllı rayonunda da uğurla davam etdirilir.\nAZƏRTAC xəbər verir ki, tibbi müayinənin uğurla həyata keçirilməsi üçün xüsusi komissiya yaradılıb. Komissiyanın işinə yerli icra və mü...\nAbşeron: 500 min sakin və rayonda məskunlaşan məcburi köçkünlər kütləvi pulsuz tibbi müayinədən keçiriləcək\nPrezident İlham Əliyevin tapşırığına uyğun olaraq bölgələrdə əhalinin profilaktik müayinəsi davam edir. Xəstəlikləri vaxtında aşkarlamaq və müalicəsini təmin etmək məqsədi daşıyan aksiya Abşeron rayonunda da yüksək səviyyədə təşkil olunub. Kütləvi pulsuz tibbi müayinələrin aparılması üçün Abşeron rayon İcra H...\nXalq yazıçısı Çingiz Abdullayev Misir Ərəb Respublikasının Azərbaycandakı səfirliyinin Mədəniyyət və Təhsil Əlaqələri Mərkəzində olub. Misir Ərəb Respublikasının Azərbaycandakı səfirliyinin mədəniyyət attaşesi, Misir Mədəniyyət və Təhsil Əlaqələri Mərkəzinin müdiri Əhməd Sami Elaydi qonağa Azərbaycanda fəaliyyət göstərən ...\nQanunvericiliyə edilmiş dəyişikliklər, eyni zamanda, vergi administrasiyasının yeni tələblərə uyğunlaşdırılması zərurətini yaradır\nVergi inzibatçılığının yeni strukturu iri vergi ödəyiciləri üzrə işlərin daha keyfiyyətli təşkilinə, orta sahibkarlarla münasibətlərin əsasən partnyorluq müstəvisində qurulmasına, kiçik sahibkarlara münasibətdə isə daha sadə və səmərəli vergi inzibatçılığının formalaşdırılmasına xidmət edir\nFransa Milli Assambleyasında bir neçə ermənipərəst deputatın yaratdığı məlumat missiyasının hesabatı açıqlanıb. İkitərəfli münasibətlərə zərbə vurmaq məqsədi daşıyan hesabat guya Fransa-Azərbaycan siyasi, iqtisadi və mədəni əlaqələrindəki xoşagəlməz məqamları araşdırıb üzə çıxarmalı idi. Qərəzli missiya və ondan qay...\nHüquq xeyirxahlıq və ədalətlilik sənətidir\nHüquq xeyirxahlıq və ədalətlilik sənətidir. Lakin ədalətlilik hər şeydən ucadır və onu maksimum dərəcədə təmin etmək lazımdır. Min illər bundan əvvəl cəmiyyətin hüquqi əsasını yaradan qədim Roma filosofları belə hesab edir, ümumbəşəri prinsipləri rəhbər tuturdular. Namuslu yaşamaq, başqasını incitməmək, hər kəsin qiymətini vermək - ...\nFransada Xocalı soyqırımının tanınması ilə bağlı petisiyaya qoşulanların sayı 8 minə çatıb\nFransada fəaliyyət göstərən vəkil Olivye Pardo tərəfindən www.change.org saytında Xocalı soyqırımının tanınması üçün yerləşdirilən petisiyaya qoşulanların sayı 8 minə çatıb.\nPetisiyada Azərbaycanın Dağlıq Qarabağ regionunda yerləşən Xocalı şəhərində ermənilər tərəfindən törədilmiş qətliam nəticəsində 106 qad�...\nAzərbaycanda korrupsiyaya qarşı Prezident İlham Əliyevin siyasi iradəsi ilə sərt mübarizə aparılır, bu sahədə beynəlxalq əməkdaşlığa mühüm əhəmiyyət verilir. Ölkəmiz 140 dövləti birləşdirən Beynəlxalq Antikorrupsiya Orqanları Assosiasiyasının (IAACA) təşkilatçılarından biri kimi onun işində daim iştirak edir.\nTibbi xidmətlərdə son ümid yeri - Mərkəzi Klinika\nAzərbaycan Respublikası Prezidentinin Xüsusi Tibb Xidmətinin tabeliyindəki Mərkəzi Klinika xəstəliklərin erkən diaqnostika və müalicəsi sahəsində peşəkar kadrlarına və texnoloji imkanlarına görə nəinki respublikamızın, hətta bəzi inkişaf etmiş ölkələrin klinikalarından üstün səviyyədədir. Klinikanın peşəkar tibbi heyəti büt...\nKaryera Hazırlıq Mərkəzinin rəhbəri G&uum...\nDaniel Panov: Birinci vitse-prezident Mehriban Əliyevanın böyük təcrübəsi Azərbaycanın beynəlxalq aləmdə rolunu daha da artıracaq\nAzərbaycan Respublikasının Birinci vitse-prezidenti Mehriban Əliyevanın böyük təcrübəsi, dünya mədəni irsinin qorunmasına verdiyi töhfələr ölkənin beynəlxalq miqyasda rolunun daha da artmasına stimul verəcək.\nBu fikri Birinci vitse-prezident Mehriban Əliyevanın fəxri vətəndaşı olduğu Veliko Tırnovo şəhərinin meri Daniel Panov bildi...